1918-1920-ci illərdə ermənilərin ən çox vəhşiliklər törətdiyi Azərbaycan ərazilərindən biri də Qarabağ bölgəsi olmuşdur. Azərbaycanın dilbər guşələrindən olan bu əraziyə ermənilər çoxdan göz tikmişdilər. Hələ XIX əsrin əvvəllərində ruslar erməniləri bu yerə köçürdükdən sonra əsasən gəlmə ermənilər həmişə Azərbaycana qarşı hiylə və məkr yuvası olan erməni məlikliklərindəki ermənilərlə birləşərək xalqımıza qarşı əsl təhlükəyə çevrilməkdə idilər. Həmişə "Yersiz gəldi, yerli qaç" prinsipi ilə hərəkət edən ermənilər çar hakimiyyət orqanlarının onlara qarşı himayəçilik siyasətindən məharətlə istifadə edərək yerli azərbaycanlıları getdikcə sıxışdırmağa başlayırlar. Onların bu hərəkəti XX əsrin əvvəllərindən başlayaraq artıq sistemli şəkil alır və planlı surətdə həyata keçirilməyə başlayır. Ermənilərin azərbaycanlı əhaliyə qarşı münasibətləri daim qeyri-səmimi olsa da, onlar bu hisslərini gizlədərək açıq büruzə vermir, çar hakimiyyət orqanlarında işə girərək altdan-altdan azərbaycanlılara qarşı öz düşmənçilik siyasətlərini yeridirdilər. Ermənilərin bu bölgədə azərbaycanlılara qarşı ilk açıq düşmənçilik siyasətlərini başqa yerlərdə olduğu kimi 1905-1907-ci illər erməni-azərbaycanlı münaqişəsi zamanı göstərdilər.\nErmənilərin "Kiçik Ermənistan" adlandırdıqları Qarabağ torpaqlarına ilk açıq iddiaları Rusiyada çarizmin devrilməsindən sonra başlandı. Rusiyada əvvəlcə fevral inqilabı, sonra isə oktyabr çevrilişindən ermənilər öz ərazi iddiaları üçün məharətlə istifadə etdilər. Onsuz da hələ Birinci Dünya müharibəsi və rus inqilabından əvvəl də kifayət qədər silah əldə etmiş ermənilər vəziyyətdən istifadə edərək daha sürətlə silahlanmağa başlamışdılar. Cəbhələrdən fərarilik edərək qaçan erməni əsgər və zabitləri hesabına Azərbaycan ərazisindəki erməni silahlı quldur dəstələrinin sayı getdikcə çoxalır. Nəticədə özlərində güc və qüvvə hiss edən ermənilər azərbaycanlılara qarşı özlərini çox həyasızcasına aparmağa başlayırlar.\nTürkiyə təbəəsi, türk xalqının cəlladı Andranikin bu əraziyə gəlməsi ilə ermənilərin bu hərəkatı daha da azğın xarakter alır.\nDaşnak partiyasının rəhbərliyi ilə ermənilərin Qarabağın-Şuşa, Cavanşir və Cəbrayıl qəzalarında törətdikləri vəhşiliklər Azərbaycan Cümhuriyyəti hökuməti tərəfindən yaradılmış Fövqəladə Təhqiqat Komissiyası tərəfindən geniş təhqiq olunmuşdur. Bu haqda çoxlu şahid ifadələri, baxış protokolları, məruzələr, bu qəzaların polis idarələrində tərtib olunmuş rəsmi sənədlərdə çoxlu faktiki məlumatlar toplanmışdır.\nSovet Rusiyasının Birinci Dünya müharibəsi cəbhələrində hərbi əməliyyatların dayandırılmasından çox - çox əvvəl xeyli erməni əsgərləri cəbhədən fərarilik edərək öz kəndlərinə qayıdır və özləri ilə çoxlu oğurluq tüfəng, pulemyot və digər hərbi sursatlar da gətirdilər. Bu cür cinayət hallarına bir tərəfdən yerli erməni ziyalıları və erməni kənd icmaları kömək edirdisə, digər tərəfdən isə Rusiyada polis hakimiyyətinin fəaliyyətsizliyi, bəzən isə onların bilərəkdən buna imkan vermələri olurdu. Fövqəladə Təhqiqat Komissiyasının üzvü N. Mixaylovun toplanmış faktlar əsasında hazırladığı məruzədə deyilirdi ki, Cavanşir qəzasının müsəlman əhalisi özlərinin tarixi qonşuları olan ermənilərə çox sadəlövhlüklə inanır və hər ehtimala qarşı həmin silahların gələcəkdə onlara qarşı yönəldiləcəyini təsəvvürlərinə belə gətirə bilmirdilər. Nəticədə onlar həmin silahların gətirilməsinin qarşısını almaq üçün heç bir tədbir görmürdülər. Yevlax stansiyasında və Bərdə şose yolu üzərində bu cür silah gətirilməsi halları azərbaycanlılar tərəfindən dəfələrlə aşkar edilmiş, lakin onlar buna elə bir prinsipial əhəmiyyət verməmişdilər.\nRusiyada bolşeviklərin oktyabrda etdiyi dövlət çevrilişindən sonra isə Yuxarı Qarabağa, o cümlədən Cavanşir qəzasının erməni kəndlərinə silah və sursat gətirilməsi demək olar ki, açıq şəkildə həyata keçirilməyə başlandı. Həmin vaxtdan ermənilər müsəlmanlara qarşı özlərinin düşmənçilik niyyətlərini açıq şəkildə büruzə verməyə və onlara qarşı zor tətbiq etməyə başladılar.\nN. Mixaylovun məruzəsində daha sonra göstərilirdi ki, Cavanşir qəzasındakı azərbaycanlı kəndləri əsasən düzənlik hissələrdə yerləşirdi. Lakin Kolanlı və Avrayan kənd icmalarından birincisi Cavanşir qəzasının dağətəyi, ikincisi isə yüksək dağ zolağında yerləşirdi. Kolanlı icmasına daxil olan 12 kənd (Dəmirlər, İmrat - Qərvənd, Umudlu, Qaralar, Sırxavənd, Çıraqlı, Əli-Ağalı və b.) hər tərəfdən erməni kəndləri ilə əhatə olunmuşdur. Bu kənd icmasına daxil olan kəndlərin əhalisi yalnız erməni kəndlərindən keçərək digər azərbaycanlı kəndləri ilə əlaqə saxlaya bilirdilər. Avrayan icmasına daxil olan kəndlər isə yüksək dağ zirvəsində, erməni kəndlərindən hündürdə yerləşməklə çox əlverişli vəziyyətdə idilər. Əhalisi isə qorxmaz kürd tayfaları idi. Ona görə də bu hadisələr zamanı onlar heç cür zərər çəkməmişlər. Şahidlərin ifadələrinə görə erməni quldur dəstələri yalnız silahsız və tamamilə erməni kəndləri tərəfindən mühasirə olunaraq, heç yandan kömək ala bilməyən azərbaycanlılar qarşısında özlərini güclü və mütəşəkkil hiss edir və çox asanlıqla müvəffəqiyyət qazanırdılar.\nMəruzədə göstərilirdi ki, bütün Cavanşir qəzasında yalnız Kolanlı icmasına daxil olan kəndlər demək olar ki, tamamilə ermənilər tərəfindən dağıdılmışdır. 1917-ci ilin dekabrından başlayaraq erməni silahlı quldur dəstələri Kolanlı icmasına daxil olan azərbaycanlı kəndlərinə hücum edir və onlardan hələ yer üzərində mövcud olmayan Ermənistan Respublikasına tabe olmağı tələb edir və guya öz dövlətləri üçün azərbaycanlılardan zorla vergi yığırdılar. Bundan əlavə onlar bir ay müddətində öz əsgərlərini yedirtməyi azərbaycanlılardan tələb edir, içib keflənərək onları təhqir edir, incidir, qadınlarını zorlayır, müntəzəm olaraq müsəlmanların mal-heyvanlarını zorla sürüb aparırdılar.\nŞahidlərin verdiyi məlumatlara görə, Cavanşir qəzası müsəlman milli Şurası ermənilərlə əvvəlki mehriban qonşuluq münasibətlərini bərpa etmək üçün hər cür cəhdlər göstərir və çalışırdılar ki, Kolanlı kənd icmasına daxil olan kəndlərin əhalisini bu acınacaqlı vəziyyətdən çıxarsınlar. Onların bütün ciddi cəhdlərinə baxmayaraq ermənilərin barışmamazlığı üzündən bir nəticə əldə edə bilmirdilər, Kolanlı kənd icmasına daxil olan kəndlərin azərbaycanlı əhalisinin bu cür kölə vəziyyəti bir çox aylar, bəzi kəndlərdə isə hətta 1918-ci ilin sentyabr-dekabr aylarına qədər davam etmişdir. Nəhayət ermənilərin əlindən cana doymuş həmin kəndlərin əhalisi birlikdə qərara gəlirlər ki, nə yolla olursa, olsun və nə qədər insan tələfatı hesabına başa gəlmiş olsa belə onlar erməni quldur dəstələrinin əhatəsini yarıb arandakı azərbaycanlı kəndlərinə getməlidirlər. Həqiqətən də onlar bu əməliyyatı yalnız dəhşətli tələfatlar hesabına həyata keçirə bilmişlər. Bu kəndlərdən qaçan azərbaycanlılar sözün əsl mənasında özlərinin hər şeylərindən - mal-heyvanlarından, evlərindən, bütün ev avadanlıqlarından, ərzaq məhsullarından məhrum olurlar. Qaçqın kəndlilərin çoxu - xüsusilə qadınlar və uşaqlar soyuqdan, aclıqdan və xəstəlikdən yollarda məhv olurlar. Çoxlu qaçqınlar erməni quldur dəstələri tərəfindən yollarda məhv edilirdi. Kəndlərdən qaça bilməyən və ya qaçmağa imkanı olmayan xəstə, qoca və hətta əlillərə belə ermənilər aman vermədən onları son nəfərlərinə qədər qəddarcasına güllələmiş və ya xəncərlə doğramışlar.\nYuxarıda deyildiyi kimi Cavanşir qəzasının milli müsəlman Şurası dəfələrlə ermənilərin yanına barışıq üçün nümayəndə heyəti göndərmişdi. Bu nümayəndə heyətinin rəhbərlərindən biri - Məşədi Alış İsmayılov Fövqəladə Təhqiqat Komissiyasına izahatında bildirmişdi ki, ermənilər onları çox pis qarşılayır, nümayəndə heyətinin üzvlərini hədələyir, qorxudur və təhqir edirdilər. Belə ki, Marağa kənd erməni icmasının kəndxudası Nerses Manukov onları hədələyərək demişdir: "Bu hələ harasıdır, siz bir dayanın, görün hələ sizi nələr gözləyir".\nErmənilərin həyasızlığı o yerə çatmışdı ki, 1918-ci ilin yaz və yay aylarında Cavanşir qəzasının düzənlik hissəsinin müsəlman əhalisinə qarşı da zorakılıqlar tətbiq edirdilər. Ermənilər Tərtər çayının qabağını kəsərək başqa istiqamətə yönəldir və qəzanın aran kəndlərinin əkinlərini susuz qoyaraq, onlara böyük zərər vurarlar. Hətta iş o yerə çatır ki, aran kəndlərində içməli su belə çatışmır. Aran kəndlərinin əhalisi 1918-ci ilin yayında öz mal-heyvanlarını yaylaqlara köçürə bilmədikləri üçün çoxlu tələfat verirlər.\nƏn maraqlısı odur ki, N. Mixaylovun 1919-cu il mayın 9-da Fövqəladə Təhqiqat Komissiyasına təqdim etdiyi məruzədə göstərilirdi ki, axır vaxtlar vəziyyət bir qədər yüngülləşsə də Cavanşir qəzasındakı ermənilər bu qəzada onların yaşadıqları torpaqları Ermənistan Respublikasının ərazisi elan edərək, Azərbaycan Respublikasının hakimiyyətini tanımaq belə istəmirlər və əvvəlki kimi öz zorakılıq hərəkətlərini davam etdirirlər. Ona görə də Fövqəladə Təhqiqat Komissiyasının üzvləri erməni kəndlərindən keçərək qəzanın dağətəyi ərazilərində dağıdılmış azərbaycanlı kəndlərinə baxış keçirə bilmirlər. N. Mixaylovun məruzəsində göstərilirdi ki, Cavanşir qəzasında yuxarıda göstərilən 12 azərbaycanlı kəndlərini tamamilə dağıtmaqdan əlavə, erməni quldur dəstələri tərəfindən ətrafdakı digər azərbaycanlı kəndlərinə də basqınlar edilir, adamlar qarət olunur və qətlə yetirilirlər. Azərbaycanlıların iribuynuzlu və xırdabuynuzlu mal-heyvan sürülərini zorla sürüb aparırlar. Məruzədə bu haqda çoxlu əyani faktlar sadalanır.\nŞahid İsgəndərovun ifadəsində bildirilirdi ki, ermənilər istədikləri vaxt dəstələrlə azərbaycanlılar yaşayan ərazilərə gəlirlər. Özü də həyasızlıq o yerə çatmışdır ki, onlar Tərtər bazarında təkcə alver etməklə qalmayıb, həm də azərbaycanlılardan oğurladıqları mal-heyvanı yenidən onlara satmaqdan belə utanmırdılar.\nCavanşir qəzası ərazisində ermənilər yaşına, cinsinə fərq qoymadan uşaqlara, qadınlara, qocalara və hətta şikəstlərə belə aman vermədən azərbaycanlılara qarşı çox saylı ölüm aktları həyata keçirmişlər. Bir çox hallarda isə onlar ağlasığmaz qətl formaları tətbiq etmişlər. Məsələn, Umudlu kəndində Süleyman Qazax Aslan oğlu, Məmməd Məşədi Paşa oğlu və Kazım Atam oğlu ermənilər tərəfindən qəddarlıqla qətlə yetirilmiş, sonra isə onların cəsədlərini doğrayaraq hər hissəsini bir yerdən asmışlar. Həmkəndliləri onları bu vəziyyətdə tapanda hansı hissəsinin kimə mənsub olduğunu belə ayırd edə bilməmişdilər. Hacı Qərvənd kəndində qətlə yetirilmiş Zeynəb Şirin qızının döşləri kəsilmişdir. Dovşanlı kəndinin bir hissəsi olan Korakor kəndinin sakinləri Ramazan Novruzəli oğlu, Qönçə Ocaqqulu qızı və şikəst Süleyman Həsənəli oğlu qəddarlıqla qətlə yetirilmiş və meyitləri yandırılmışdı. Sırxavənd-Ballıqaya kəndinin sakini Soltan Əli İmam oğlu Qazançı kəndi yaxınlığında saxlanılmış, vəhşiliklə öldürülmüş və yandırılmışdı. Güneyqaya-Sırxavənd kəndinin sakinləri Şərit İsmayıl oğlu və Rəcəb Novruzəli oğlunun meyitləri ermənilər tərəfindən başları kəsilib aparılmış şəkildə tapılmışdır.\nŞahidlərin ifadələri əsasında Fövqəladə Təhqiqat Komissiyası Cavanşir qəzasında azərbaycanlılara qarşı vəhşiliklər törədilməsinə rəhbərlik etmiş ermənilərin adlarını da müəyyənləşdirmişdi. Bunlar Yuxan Qarxun kəndində torpaq sahibi mühəndis Konstantin Abramov, Avan Yuzbaşevin malikanəsini idarə edən Baqrat bey Məlik-Şahnazarov, Marağah kənd icmasının kəndxudası Nerses Manukov, Gülyataq kəndinin sakini İvan bəy Mirzəbəyov, Dovşanlı kəndindən Artyom və Muku Sukiasovlar, Yevrem və Nikolay Şahbaqovlar, Bazarkənddən Nikolay Saruxanov, Vank kəndindən Tiqran Asan Cəlalov, Yuxarı və Aşağı Çaylı kəndlərindən Şamir Ağabekov, Setrak Usubbekov, Talış kəndindən Tyuni Atambekov, Ağdərə kəndindən Karapet Anastasov, Talış kəndindən İsakk və Minas Ter-Danielov qardaşları, həmin kənddən Rüstəm Babayev, Çardaxlı kəndindən Baxış Avnesov, Aşağı Çaylı kəndindən Akopcan Masesov, Nikolay Sokratov, ağdərəli Markos bəy Ter - Astsaturov, Marqoşavan kəndindən Atakişi Xaçaturov və başqaları idi. Özü də bu ermənilər Cavanşir qəzasında azərbaycanlılara qarşı törədilmiş eşidilməmiş vəhşiliklərin təkcə rəhbərləri deyil, həm də şəxsən onların öldürülməsi, onlara işgəncə və əzablar verilməsinin iştirakçıları idilər.\nFövqəladə Təhqiqat Komissiyasına təqdim olunmuş məlumatlar və onların əsasında tərtib edilmiş aktlardakı, əsasən Cavanşir qəzasında ermənilərin bu qəzanın müsəlman əhalisinə vurduğu zərər onlarca milyon manata bərabər olmuşdu.\nQarabağ bölgəsində 1918-ci il və 1919-cu ilin əvvəllərində daha çox erməni təzyiqlərinə məruz qalan qəzalarından biri də Cəbrayıl qəzası idi. Cəbrayıl qəzası 12 azərbaycanlı və 3 erməni kənd icmasından ibarət idi. Yuxarı Qarabağın başqa qəzalarında olduğu kimi bu qəza da öz ərazilərinin yerləşmə vəziyyətinə görə elədir ki, düzənlikdəki kəndləri əksərən azərbaycanlı kəndləri idi. Qorxudan ermənilər buraya hücum etməyə cürət etmirdilər. Bilirdilər ki, hücum etsələr layiqli cavab alacaqlar. Ona görə də onlar dağətəyi azərbaycanlı kəndlərinə hücum etmiş və məhz ən çox zərər çəkənlər də bu kəndlərin əhalisi olmuşdur.\n1918-ci il dekabrın ilk günlərindən ermənilər qəzanın azərbaycanlı əhalisinə qarşı silahlı çıxışa başlayırlar. Ermənilər əvvəlcə tək-tək qətllər törədir, hücum edərək azərbaycanlı kəndlərinə məxsus mal-heyvanı sürüb aparırdılar. Getdikcə daha da mütəşəkkilləşən erməni quldur dəstələri azərbaycanlı kəndlərinə açıq silahlı basqınlar etməyə başlayırlar. Buna baxmayaraq Fövqəladə Təhqiqat Komissiyası üzvlərinin dindirdikləri şahidlərin ifadələrində və Cəbrayıl qəza rəisinin 1919-cu il fevralın 17-də Qarabağ general qubernatoru X. Sultanova raportunda bildirilirdi ki, "qəzanın müsəlman əhalisi bu cür hadisələri böyük təəssüf hissi ilə qarşılayaraq, heç bir fəal mübarizə yoluna keçməyərək yalnız özlərini və öz əmlaklarını erməni hücumlarından qorumaq üçün müdafiə mövqeyi tutmuş və ermənilərə qarşı heç bir qeyri-qanuni hərəkətə yol verməmişlər. Buna da sübut odur ki, bu müddət ərzində erməni kəndlərindən heç biri müsəlmanlar tərəfindən zərər görməmişdir".\n1918-ci il dekabrın 26-da gecə Düdükçü, Edilli, Ağbulaq, Qoqo, Çirakuz və Axullu kəndlərinin erməniləri Düdükçü kəndinin azərbaycanlılar yaşayan hissəsini dağıtmış və evlərini yandırmışlar. Dekabrın 7-də həmin kəndlərin silahlı erməni quldur dəstələri Arış kəndi əhalisinin qoyun sürülərini sürüb aparmışlar. Dekabrın 5-də isə silahlı ermənilər Qaragöllü kəndinə hücum edərək qoyun sürülərini aparmışlar. Dekabrın 2-də erməni silahlı quldur dəstələri Aşıq Məlikli kəndinə hücum edərək əmlaklarını talan etmiş, yandırılmış, mal-heyvanlarını isə sürüb aparmışlar. Elə həmin gün ermənilər Xolaflı, Totor, Şıxlar kəndlərini talan etmiş, yandırmış, mal - heyvanlarının bir hissəsini məhv etmiş, bir hissəsini isə sürüb aparmışlar. Həmin il dekabrın 18-də Sirik kəndi ermənilər tərəfindən qarət olunmuş və yandırılmışdır. 1919-cu il fevralın 27-də Ağcakənd Dələnlər və Mülkədarlı kəndlərinin erməniləri yenidən Sirik kəndinə hücum edərək, yenə də bu kəndin bir hissəsini yandırmışlar.\nMəruzədə 1918-ci ilin sonları və 1919-cu ilin əvvəllərində Cəbrayıl qəzasında erməni silahlı quldur dəstələrinin azərbaycanlılar yaşayan digər kəndlərə - Eyvazlı, Dolanlar, Şıxlar, Məlikli və s. hücum edərək azərbaycanlı əhalinin əmlakını qarət edərək yandırdıqları, mal-heyvanlarını isə sürüb apardıqları haqda çoxlu faktlar sadalanır.\nCəbrayıl qəzasında azərbaycanlı kəndlərinin qarət edilməsi və yandırılması həm də azərbaycanlıların qətlə yetirilməsi və yaralanmaları ilə müşayiət olunurdu. Məsələn, Axullu kəndinin qarəti və yandırılması zamanı 2 kişi, 3 qadın və 1 uşaq öldürülmüş, 1 kişi yaralanmışdı. Məlikli kəndinə hücum zamanı 1 kişi, Məzrə kəndinə hücum zamanı 6 kişi öldürülmüş, Sirik kəndinə hücum zamanı isə 11 kişi, 10 qadın, 14 uşaq qətlə yetirilmiş və 2 kişi yaralanmışdı. Başqa kəndlərə hücumlar zamanı da ölənlər və yaralananlar olmuşdur.\nErməni quldur dəstələrinin azərbaycanlı kəndlərinə hücumları zamanı onlara rəhbərlik etmiş ermənilərin çoxu şahidlər və zərərçəkənlər tərəfindən tanınmışlar. Maraqlıdır ki, bunlar qəzanın müsəlman əhalisini daim sakitliyə çağıran, ermənilərin onlara qarşı heç bir hərəkət törətməyəcəklərinə inandırmaq istəyən ermənilər idi. Qəzanın azərbaycanlı əhalisindən olan şahidlər bu quldurların 60 nəfərdən çoxunun adını və familiyasını təhqiqat komissiyasının üzvlərinə demişlər. Bunların arasında Şuşa qəzasından olan azərbaycanlı əhaliyə qarşı qəddarlıqda bütün Qarabağda ad çıxarmış Xurşud bəy , Markar bəy, İşxan bəy və Sumbat bəy İşxanov qardaşları, Şuşalı Sokrat bəy Məlik-Şahnəzərov, Düdükçüdən Balasan Hayrapetov, Karapet Ohancanov, yüzbaşı Markez, praporşik Aslan Sərkisov, Muxan Martirosov və başqa cəlladlar idi.\nQarabağda ermənilərin azərbaycanlılara vurduğu ən böyük ziyan Şuşa qəzasının ərazisi və ermənilərin həmişə əllərinə keçirmək üçün diş qıcadıqları Şuşa şəhəri idi. Çoxlu təkzib olunmaz tarixi faktlardan da məlum olduğu kimi əvvəllər İran şahlarına yaltaqlıq edərək dünyanın bu cənnətməkan diyarında əllərinə mülklər keçirən erməni məlikləri əsrlərlə bu ərazidə ermənilərin sayını artırmaq üçün dəridən-qabıqdan çıxmış, ikiüzlülüyün, namərdliyin, satqınlığın ən iyrənc formalarından məharətlə istifadə etmişdilər. Ancaq heç kimə sirr deyil ki, bütün Qafqazda, o cümlədən də Qarabağda möhkəmləndikləri ilk günlərdən başlayaraq ermənilər yerli əhaliyə qarşı əvvəlcə gizli, sonra isə açıq şəkildə xəyanətə və mübarizəyə keçmişdilər.\nŞuşa qəzası böyük ərazidə Zəngəzur qəzası ilə sərhəd olub, dağlıq və dağətəyi azərbaycanlı kəndləri bir - birindən ayrı düşmüş və hər tərəfdən erməni kəndləri ilə əhatə edilmişdir. Həmişə ermənilər azərbaycanlı kəndlərinin bu vəziyyətini nəzərə almış və həmin kəndləri mühasirədə saxlamaq, dağıtmaq və onlara qarşı hər cür yaramazlıqlar törətməyə müvəffəq olmuşlar.\nRusiyadakı 1917-ci il fevral inqilabına qədər Şuşa qəzasında ermənilərin azərbaycanlı əhaliyə qarşı qeyri - səmimi münasibəti 1905-ci il erməni-azərbaycanlı toqquşması dövrü nəzərə alınmazsa, açıq nümayiş etdirilməmişdir. 1917-ci ildə Rusiyada dövlət çevrilişindən sonra, onsuz da lazımi qədər silah əldə etmiş ermənilər daha sürətlə silahlanmağa başlayırlar. Silahlı erməni quldur dəstələri cəbhələrdən qaçan fərari erməni əsgər və zabitlərinin hesabına getdikcə daha da çoxalır. Nəticədə özlərində güc hiss edən ermənilər, özlərini azərbaycanlılara qarşı çox həyasızcasına aparmağa başlayırlar. Azərbaycanlılarla mübarizədə daha çox müvəffəqiyyət əldə etmək üçün "Daşnaksutyun" partiyası müsəlmanlar arasında sinfi mübarizəni qızışdırır. Nəticədə bir çox azərbaycanlı mülkədarı, o cümlədən Fərrux bəy Vəzirovun zəngin və nümunəvi mülkü dağıdılır. Bundan məharətlə istifadə edən ermənilər erməni Levon Vartapetovu qəza komissarı seçdirmişlər. O isə qəzada milis heyətini yalnız ermənilərdən ibarət təşkil edir.\nŞuşa-Qaryagun və Şuşa-Əsgəran yollarını ermənilər tamamilə nəzarət altına alırlar və həmin yollarla gedib-gələn azərbaycanlıları qarət edir, silahlarını əllərindən alır və tədricən həmin keçidlər tamamilə azərbaycanlıların üzünə bağlanır. Bu quldur dəstələrini getdikcə ermənilər daha mütəşəkkil hərbi formaya salırlar. Ermənilərin bu hərəkətləri keçmiş Türkiyə vətəndaşı satqın general Andranikin dəstələri Gorusa gəldikdən sonra daha da fəallaşır. Azərbaycan ərazilərindən keçərək Gorusa gələn bu avantürist burada bütün Qarabağ ermənilərinin ümumi hərbi mükəlləfiyyətini elan edir. Bu vaxtdan başlayaraq Andranikin əsgərləri erməni kəndliləri ilə birlikdə Zəngəzur qəzasında müsəlman kəndlərini məhv etməyə, yandırıb dağıtmağa, əhalini vəhşicəsinə qırmağa başlayır. Sonra Andranik 3 dəfə Zabux dərəsindən keçərək ermənilərin "Kiçik Ermənistan" adlandırdıqları ərazinin - Qarabağın mərkəzi Şuşa şəhərini tutmağa təşəbbüs edir. Lakin onun hücumları yerli müsəlman əhali tərəfindən müvəffəqiyyətlə dəf edilir. Hər dəfə qanlı döyüşlərdə Andranik böyük itki verərək geri çəkilməyə məcbur olur.\nHər tərəfdən erməni əhatəsində olan Şuşanın vəziyyəti çox ağır idi. Əhalisinin çoxu azərbaycanlı olan Şuşa və ətrafdakı bir neçə müsəlman kəndi - 173 erməni kəndi tərəfindən üzük qaşı kimi əhatəyə alınmışdı. Bura gələn yolların ermənilər tərəfindən kəsilməsi nəticəsində 8 ay - yəni türklər gələnə qədər Şuşa şəhəri və dağ zonasındakı azərbaycanlı kəndlərindəki azərbaycanlı əhalinin vəziyyəti həqiqətən də faciəli idi.\nFövqəladə Təhqiqat Komissiyasının məruzəsində qeyd edilirdi ki, Şuşa şəhəri və ətraf kəndlərdəki erməni əhalisi Azərbaycanın hakimiyyətini tanımayıb, bu günə qədər də tanımaq istəmirlər. Onlar çalışırlar ki, Qarabağın Verand, Dzax, Xaçın və Zəngəzur ərazilərini Azərbaycandan ayırıb Ermənistana birləşdirsinlər. Bu günə qədər Qarabağın erməni əhalisi Azərbaycan hökumətinə vergi verməkdən və hər hansı mükəlləfiyyətləri yerinə yetirməkdən imtina edirlər. 1-ci və 2-ci polis sahəsində erməni quldur dəstələri Sokrat bəy Məlik - Şahnazarovun rəhbərliyi ilə öz cinayətkar hərəkətlərini davam etdirirlər. Bu günə qədər də Ağdam-Qaryagin şose yolu bağlıdır. Ermənilər xüsusilə Qarakənd kəndinin erməniləri həmin yoldan keçməyə cürət edən müsəlmanları qarət edir və qətlə yetirirdilər.\nKomissiyanın məruzəsində erməni yaramazlıqlarına necə də dəqiq qiymət verilmişdir. Orada deyilirdi: "Hər yerdə olduğu kimi Şuşa qəzasında da ermənilər öz taktikalarına həmişəki kimi sadiqdirlər. O yerdə ki, onlar çoxluq təşkil edirlər, onda onlar özgə xalqlara qarşı zülm etmək və güc işlətməkdə amansızdırlar. O vaxt ki, onlar azlıq təşkil edirlər kimə istəsəniz və necə istəsəniz qulluq etməyə həmişə hazırdırlar".\nSonra məruzədə şahidlərin şəhadətləri əsasında ermənilərin Şuşa qəzasında törətdikləri cinayətlər 27 maddədə sadalanırdı. Şahidlərin ifadələrinə görə 1918-ci ilin dekabrında ermənilər 2-ci polis sahəsinə daxil olan Qoqo kəndinin azərbaycanlılar yaşayan 55 evdən ibarət xanimanlarını dağıdır və yandırırlar. Mülkədar Cavanşirin də malikanəsini dağıdıb yandırır, ailə başçısı Əsəd Ağa Cavanşiri, onun oğlu Soltan ağanı, qızı İranə Bəyimi, qardaşı qızı Fatma Bəyim Cavanşiri, ev qulluqçusu İncə İbad qızını, nökərləri Allahverdi Əziz oğlunu, İsa Abış oğlunu və Vəli Kərbəlayı Ələsgər oğlunu öldürmüş, ölüləri təhqir edərək onları soyundurub sonra da xəncərlə doğramışlar. Kəndin azərbaycanlı əhalisinə və mülkədar Cavanşirə məxsus ev və tikililəri yandırmış, bütün avadanlıq, mal-qara və kənd təsərrüfat alətlərini qarət edib aparmışlar.\n1918-ci ilin yayında ermənilər Pərioğlular kəndi yaxınlığındakı köçəri alaçıqlarına hücum edərək onları dağıtmış, qarət etmiş, Zarisli kəndinə məxsus 300 baş iribuynuzlu mal-qaranı sürüb aparmışlar. Elə həmin vaxt Molla Nəsrəddin yolunda ermənilər Şuşadan Cəbrayıla un dalınca getmiş 12 nəfər azərbaycanlını qətlə yetirmişlər. Təkli kəndindən 700-dən yuxarı qoyunu sürüb aparmışlar.\n1919-cu il martın 9-da ermənilər Şuşa şəhərinə yaxın şose yolunda 4 nəfər azərbaycanlı əsgəri soyunduraraq güllələmiş və 3 nəfərin ölüsünü isə gizlətmişlər.\nŞuşa qəzasının 1-ci və 3-cü polis sahələrində isə 1918-ci ilin avqustunda ermənilər Atmazlı, Keştmazlı və Qazanlı kəndlərinin köçərilərinin bütün heyvanlarını sürüb aparmış, ev əşyalarını isə talan etmişlər. Elə həmin vaxt ermənilər 240 ailədən ibarət Gülablı kəndini dağıtmış, kəndlilərin əşyalarının çoxunu qarət etmiş və demək olar ki, bütün mal-heyvanlarmı sürüb aparmışlar. Ermənilər Xıdırlı kənd icmasına məxsus çoxlu iribuynuzlu mal və qoyunu da sürüb aparmışlar. Ermənilər Mərzili kəndinin azərbaycanlı əhalisini öz ata-baba ocaqlarını tərk etməyə məcbur etmiş, onların ev əşyalarının çox hissəsini qarət etmiş, 150 iribuynuzlu mal və 1000 baş qoyununu sürüb aparmış, azərbaycanlıların tərk etdikləri evləri isə tutmuşlar.\n1918-ci ilin martında erməni quldur dəstələri Sokrat bəy Məlik-Şahnazarovun başçılığı ilə Abdal kəndini dağıtmış, qarət etmiş və kəndin mal-heyvanlarının bir hissəsini sürüb aparmışlar. 1918-ci ilin avqustunda ermənilər Qaradağlı, Xocavənd kəndlərini və onların azərbaycanlı köçərilərini qarət etmiş, mal-heyvanlarını aparmışlar. Ermənilər Xocalı kəndində də azərbaycanlı əhalini öz kəndlərini tərk etməyə məcbur etmiş, mal - heyvanlarının bir hissəsini sürüb aparmışlar. Məlumatda göstərilirdi ki, bu hələ ermənilərin həmin qəzada törətdikləri cinayətlərin hamısı deyildi. Şahid ifadələrini ümumiləşdirən komissiya qeyd edirdi ki, yalnız Şuşa qəzasında dağıdılmış, yandırılmış, talan edilmiş azərbaycanlı kəndlərində öldürülənlərin sayı 100 nəfərdən çox idi. Öldürülənlər üzərində ağlagəlməz vəhşiliklər edilmişdir. Onlar süngülərlə dəlik-deşik edilir, başları kəsilir, kiçik yaşlı uşaqlar süngülərə taxılaraq vəhşiliklə öldürülür, qadınların döşü, kişilərin burun, qulaq və cinsiyyət üzvləri kəsilirdi. Ölüləri doğrayır, yandırır və hər cür təhqirlərə məruz qoyurdular. Şuşa qəzasında bu vəhşiliklərə rəhbərlik edənlər Sokrat bəy Məlik-Şahnazarov, Akop Veddiyev, Şamir Avakov, Armenak Xaçaturov, Eqiş İşxanov, Xosrov bəy, İşxan bəy və Tiqran bəy İşxanov qardaşları və başqaları idi.\nMəlumatdan görünür ki, bu hadisələr zamanı ən sadə hesablamalara görə qəzanın azərbaycanlı əhalisinin çəkdiyi zərər 100 milyon manatdan çox olmuşdur.\nMaraqlıdır ki, ermənilər təkcə Zaqafqaziya Seymi dağıldıqdan sonra, bu ərazidə üç müstəqil respublika yarandıqdan sonra Ermənistan respublikasının ərazisində deyil, həm də Azərbaycanın öz ərazisində də azərbaycanlılara qarşı soyqırımı siyasətindən əl çəkməmişlər. Onlar haq-nahaq Azərbaycanın əzəli və əbədi torpaqları olan yuxarı Qarabağı və Zəngəzuru Ermənistan Respublikasının tərkib hissəsi elan edir və burada Azərbaycan Respublikasının hakimiyyətini heç cür tanımaq istəmirdilər.\nZəngəzur və Qarabağda Erməni Milli Şuraları yaradılır. Bu ərazilərdə yaşayan bütün erməni əhalisi bu şuraların əslində isə Azərbaycan ərazisində onları idarə edən Ermənistan Respublikanın hakimiyyətini tanıdıqlarını bildirirdilər.\nAzərbaycan Respublikası hökuməti 1919-cu ilin yanvarında Bakıda olan ingilis komandanlığı ilə razılaşaraq Azərbaycanın mübahisəsiz ayrılmaz hissəsi olan Cavanşir, Şuşa, Cəbrayıl və Zəngəzur qəzaları ərazisində müvəqqəti general-qubernatorluq yaradır. Yanvarın 29-da doktor Xosrov bəy Sultanovu oraya general qubernator təyin edir. Lakin buna baxmayaraq bu qəzalarda yaşayan erməni əhalisi heç cür Azərbaycan hakimiyyət orqanlarına tabe olmaq istəmirlər. Həyasızlıq o yerə çatır ki, Ararat Respublikası Xarici İşlər Nazirliyi öz hökuməti adından Azərbaycan hökumətinə nota verərək, göstərilən müvəqqəti general - qubernatorluğun yaradılmasını "Ermənistanın ərazi hüquqlarına qəsd" kimi qiymətləndirir.\nŞuşa şəhəri və ətraf kəndlərdə olan ermənilər iqamətgahı həmin şəhərdə yerləşən müvəqqəti general - qubernatorun hakimiyyətini tanımır. Şuşadakı Erməni Milli Şurasının bütün tapşırıqlarını danışıqsız yerinə yetirirdilər. Hələ 1919-cu il iyunun əvvəllərində Şuşada və onun ətrafında baş vermiş hadisələrdən üç ay əvvəl Şuşada oturan ingilis komandanlığının nümayəndəsi Şuşadakı Erməni Milli Şurası üzvlərinin qızışdırıcılıq hərəkətlərini və onların azərbaycanlılarla ermənilərin dinc yanaşı yaşamalarına heç cür imkan vermədiklərini görərək, onları Şuşadan kənarlaşdırmağa söz verir. Lakin ermənilərin təzyiqi ilə mümkün qədər bu işi yubadırlar. Erməni və Azərbaycanlı hissələrinə bölünmüş Şuşada Erməni Milli Şurası öz təcavüzkar təbliğatçılıq siyasətlərini heç cür dayandırmaq istəmir. Ararat Respublikasından Şuranın ən barışmaz üzvü Arzumanov vasitəsilə gizli tapşırıqlar və kömək alan şura bunun müqabilində daim Ermənistan hökumətinin tapşırıqlarını yerinə yetirirdi. Şuşa-Gorus, Şuşa-Qaryagin yollarını tam nəzarət altında saxlayan ermənilər bu yollarla Şuşa ermənilərinə gizli kömək, silah-sursat və s. gətirirdilər.\nErmənilər yayqabağı azərbaycanlı maldarların yaylaqlara köçməsi və Şuşanın yanından köçmələri ilə əlaqədar tez-tez təxribatlar törədirdilər. Onlar sürülərə hücum edir, çobanları öldürür, sürülərini oğurlayıb aparırdılar. Müvəqqəti general-qubernator X. Sultanov başda olmaqla Azərbaycan hakimiyyət orqanları isə bütün bunlara dözərək sakitlik yaratmağa çalışırdılar.\nBundan sonra iyunun 5-də həmişə ermənilər tərəfindən zorakılıqlar görən Xəlfəli kənd icmasına mənsub müsəlmanlar Qeybalı erməni kəndinə hücum edərək onu dağıdır və əhalisinin bir hissəsini qətlə yetirirlər. Azərbaycanın yüzlərlə kəndini yer üzərindən silən, əhalisinə qarşı tarixdə eşidilməmiş vəhşiliklər törədən ermənilər bu faktdan azərbaycanlılara və Azərbaycan hökumətinə qarşı təbliğat kampaniyası üçün maksimum dərəcədə istifadə edirlər. Bütün erməni qəzetləri bu hadisəni şişirdərək ermənilərin böyük faciəsinə çevirməyə çalışırlar. Onun haqqında bütün dünyaya səs salırlar. Bu erməni təbliğatı ilə bağlı ingilis jurnalisti Skotland - Liddelin söylədiyi sözlər necə də yerinə düşür: "Ermənilər həmişə özləri savaş axtarır və nə vaxt ki, onu tapırlar, onlar öz təbliğatlarında bunu "sıxışdırılmaq" adlandırırlar, əslində isə bu onların özlərinin qazandıqları cəzadır. O, qeyd edirdi ki, daşnaklar üçün öldürülmüş erməni çox qiymətlidir. Əgər bu hadisədən necə lazımdırsa istifadə edə bilərlərsə, onda o, təbliğat üçün çoxlu xeyir gətirə bilir. O, Nuru paşanın aşağıdakı sözlərini misal gətirir: "Erməni nə vaxt, necə ölməsindən asılı olmayaraq həmişə başını məzardan qaldırır və qışqırır - mən kütləvi qırğın zamanı öldürülmüşəm!".\nAzərbaycan parlamentində "Daşnaksutyun" və erməni fraksiyalarından olan deputatlarının bu məsələ ilə bağlı qaldırdıqları böyük hay-küy bir daha dediklərimizi sübut edir. Azərbaycan hökuməti iyunun ortalarında 4 nəfər parlament üzvündən ibarət nümayəndə heyətini Şuşaya göndərir. Onlardan 2 nəfəri azərbaycanlı - Qarabəy Qarabəyov ("İttihad" fraksiyası), Ş. Rüstəmbəyov ("Müsavat" fraksiyası). 2 nəfər erməni - P. X. Çubaryan ("Daşnaksutyun" fraksiyası) və İ. N. Xocayan ("Erməni" fraksiyası) idi. Şuşadan qayıtdıqdan sonra onlar vahid məruzə hazırlamaq üçün heç cür razılığa gələ bilmirlər. Ona görə də 1919-cu il iyul aynın 7-8-də keçirilən Azərbaycan Cümhuriyyəti Parlamentinin bu məsələyə həsr olunmuş iclaslarında faktiki olaraq 4 məruzə dinlənilmişdir. Birinci gün Q. Qarabəyov və P. X. Çubaryan, ikinci gün isə Ş. Rüstəmbəyov və İ. N. Xocayan məruzə edirlər.\nErməni deputatlarının hər ikisinin çıxışı demək olar ki, bütünlüklə Azərbaycana, Azərbaycan hökumətinə və Şuşada müvəqqəti general-qubernator X. Sultanova qarşı ittihamnamə kimi səslənir. Daşnak P. X. Çubaryan öz çıxışına belə ikiüzlü bir bəyanatla başlayır: "Bir məruzəçi kimi şərait tamamilə mənim əleyhimədir, əvvəla mən daşnakam və daşnaklar da hər şey üçün günahkardırlar. İkincisi isə mən erməniyəm. Lakin xahiş edirəm inanasınız ki, fakt və hadisələrin izahında və onlara qiymət verilməsində mən bir müstəntiq kimi qərəzsiz və obyektiv olacağam". Maraqlıdır ki, onun bu "səmimiyyətinə" yerdən "Allah eləsin!" replikası ilə cavab verilir. Sonra isə həm o, həm də İ. Xocayan öz çıxışlarında sözün əsl mənasında bir Azərbaycan vətəndaşı, Azərbaycan Parlamentinin üzvü kimi deyil, əsl daşnak müballiği, Ararat Respublikasının emissarı kimi çıxış edirlər. Onların bu həyasız hərəkətlərinə hələ 1905-ci il erməni-azərbaycanlı qırğını zamanı əsl erməni ideoloqu kimi Qafqaz Canişini qr. İ. İ. Vorantsov-Daşkovun yanında keçirilmiş müzakirələrdə çox fəal iştirak etmiş erməni ideoloqlarından olan, Azərbaycan Parlamentinin üzvü və Azərbaycan neftinin sahibkarlarından biri S. S. Taqinsov və daşnak A. Malxazyan da qoşulurlar. P. X. Çubayan gözləri yaşlı deyəndə ki, "bizi bərabər hüquqlu vətəndaş hesab edin". Q. Qarabəyov ona cavabında bildirir ki, "bizim aramızda hansı bərabərlikdən söhbət gedə bilər ki, siz özünüz bizim bütün çağırışlarımıza, bizim bütün təkliflərimizə cavab vermirsiniz... Siz özünüz bunu istəmirsiniz, ancaq erməni nümayəndələrinin az bir hissəsi parlament kürsüsündən ona görə istifadə edirlər ki, müsəlmanları söysünlər, ləkələsinlər. Digər hissəsi isə müsəlmanları əldə silah qarşılayırlar".\nŞuşa və onun ətrafındakı Qeybalı və Kərgicahan kəndlərində baş vermiş hadisələrlə bağlı erməni deputatlarının hay-küyünə cavab olaraq məruzəçi Q. Qarabəyov deyir ki, Azərbaycan Cümhuriyyətinin hakimiyyət orqanları və müvəqqəti general-qubernatoru X. Sultanovun bütün ciddi cəhdlərinə baxmayaraq, ermənilər tərəfindən törədilmiş fitnələrin nəticəsi olan bu hadisə haqqında qışqıraraq, bütün dünyaya səs salmaq kimi hərəkətləriniz mənə belə gəlir ki, sizin bu cür yaramazlıqlara son qoymaq istəmədiyinizi göstərir. O, deyir: "Bununla sizdən, sizə verilən zərərdən 20-30 dəfə artıq zərər çəkmiş digər tərəfin - müsəlmanların vəziyyətini mürəkkəbləşdirmək istəyirsiniz. Bu hərəkətiniz o qədər sadə, o qədər aydındır ki, çətin ki, buna kimsəni inandırmaq lazım gəlsin. Sizin hər yerdə qəzetləriniz var, adamlarınız var, pulunuz var. Bunların köməyi ilə siz Avropa ictimai fikrini istədiyiniz kimi bizə qarşı yönəldə bilirsiniz. Təkcə İstanbulda ermənilərin demək olar ki, bütün Avropa dillərində 7 qəzeti çıxır".\nÇıxış edən digər məruzəçi Ş. Rüstəmbəyov P. Çubaryanın məruzəsini general-qubernator X. Sultanova qarşı əsl ittiham aktı adlandırır. Ş. Rüstəmbəyov qeyd edir ki, P. Çubaryanın dediyi kimi əgər bu işlərin təşkilatçısı həqiqətən də general-qubernator olsaydı, onda gərək Şuşa şəhərində və Şuşa qəzasının digər kəndlərində bu günə qədər bir nəfər də olsun erməni qalmayaydı. Əslində isə X. Sultanov həmişə bütün vasitələrdən istifadə edərək Qarabağda qayda-qanun yaratmağa, qırğının qarşısını almağa, dinc erməni əhalisini qorumağa çalışmışdı.\nErmənilərin bütün pozuculuq hərəkətlərinə baxmayaraq Azərbaycan Cümhuriyyəti hökumətinin və müvəqqəti general-qubernator X. Sultanovun ciddi səyləri nəticəsində 1919-cu il avqust ayının sonlarında Azərbaycan hökuməti ilə Qarabağ Erməni Milli Şurası arasında deklarasiya imzalanır. Bu deklarasiya ilə Qarabağ erməniləri Azərbaycan hökumətinin hakimiyyətini tanıyır, Azərbaycan hökuməti isə onlara mədəni - milli muxtariyyət hüququ verirdi.\nBu deklarasiyadan sonra hətta Azərbaycan hökuməti Qarabağda erməni müəllimlərinə yardım etmək məqsədilə 1919-cu il sentyabrın 29-da qəbul edildiyi qərarla Zəngəzur, Şuşa, Cəbrayıl və Cavanşir qəzalarının müvəqqəti general-qubernatoruna 1 milyon manat pul vəsaiti də ayırmışdı.\nAzərbaycan hökumətinin bütün bu güzəştlərinə, bütün məsələləri sülh yolu ilə həll etmək istəməsinə baxmayaraq Qarabağ erməniləri öz məkrli niyyətlərindən heç cür əl çəkmək istəmirdilər. Onlar Ararat Respublikası hökumətinin gizli tapşırıqlarını həyata keçirmək üçün yollar axtarır, gizli olaraq yeni çıxışlara hazırlaşır və bunun üçün fürsət gözləyirdilər.\nErmənilərin belə bir çıxışı 1920-ci il mart ayını 22-də Novruz bayramı günü baş verir. Bu gün Şuşa şəhəri, Şuşa qəzası və onunla qonşu olan digər qəzalarda eyni vaxtda ermənilər yenə də qiyam qaldırırlar. Həmin il aprel ayını 1-də Azərbaycan Cümhuriyyəti Parlamentinin iclasında Qarabağda ermənilərin yeni qiyamı haqqında yenə də məsələ müzakirə olunur. Bu hadisələr haqqında daxili işlər naziri Mustafa bəy Vəkilov məlumat verir. Nazir öz çıxışında bildirir ki, son günlərdə ictimaiyyətin diqqətini yenə də Qarabağ hadisələri daha çox cəlb edir. Bu hadisələrin baş verməsi ilə bağlı məlumatında nazir deyir: "Martın 22-də və iki gün ondan irəli Şuşa qalasına Azərbaycanın xidmətində olan iki sahənin erməni pristavları general-qubernatorun görüşünə gəlmək bəhanəsi ilə hərəsi 15-20 nəfər silahlı erməni strajnikləri ilə şəhərə (Şuşaya - A. P.) gəlmişlər. Beləliklə, şəhərə 200 nəfər silahlı erməni əsgəri toplamışlar. Bir bu qədər də şəhərdə olan erməni silahlıları ilə birləşərək Şuşada qəflətən əsgərlərimizə hücum etmişlər".\nHücum edən ermənilər bir neçə zabiti həbs edərək Azərbaycan ordusunun əsgərlərinə atəş açmışlar. Bir tərəfdən bayram münasibətilə xalq öz evlərində bayram şənlikləri keçirdiklərindən, digər tərəfdən azərbaycanlılar bu cür namərdliyi gözləmədikləri halda bu silahlı çıxış olduqca qəfildən baş vermişdi. Buna baxmayaraq Şuşadakı Azərbaycan ordusunun əsgəri hissələrinin, onlara rəhbərlik edən zabitlərin qəhrəmanlığı sayəsində ermənilərin hücumu tezliklə dəf edilir. Mart ayının 23-də bütün günü şəhərdə atışma getmiş və günbatana yaxın qiyamçılar artıq Azərbaycan ordu hissələri qarşısında dayana bilməyərək şəhəri tərk etməyə məcbur olmuşlar.\nErmənilərin eyni vaxtda Xan kəndinə də hücumu olmuşdur. Onların da hücumları dəf olunmuşdur. Yalnız Əsgəran qalasına hücum edən ermənilər qeyri-bərabər döyüşdə Azərbaycan ordusu əsgərlərini oradan çıxararaq Əsgəran qalasını ələ keçirə bilmişlər.\nM. Vəkilov öz məruzəsində qeyd edir ki, ermənilər bu qiyama gizli şəkildə bir neçə aydan bəri hazırlaşırmışlar. Bu xüsusda böyük hazırlıq işləri görülmüş, hücuma başlamaq üçün onların ümumi bir xəbərdarlıq siqnalları da olmuşdur. Şuşa şəhərinin yaxınlığındakı Şuşa kəndindən atılan top atəşi ilə verilən xəbərdarlıq üzrə hər yerdə eyni vaxtda erməni yaraqlıları Azərbaycan əsgərlərinin üzərinə hücuma keçmişlər. Şuşa şəhəri və Şuşa qəzası kəndləri ilə yanaşı Qarabağın Cavanşir və Zəngəzur qəzalarında olan erməni əhalisi də qiyam edib Azərbaycan əhalisi və Azərbaycan əsgərləri üzərinə hücum etmişlər. Əlbəttə bu qiyam nə qədər böyük bir miqyasda hazırlansa da, hər yerdə ermənilərə böyük zərbələr vurulmuş, onların hücumları dəf edilmişdir. Ermənilərin gizli şəkildə hazırladıqları hücum planları bir nəticə verməmişdir. Onlar yalnız Əsgəran qalasını işğal edə bilmişlər. Bütün bu məsələlər haqqında məlumat verən daxili işlər naziri daha sonra demişdir: "Bu kimi həyasız fitnəni dəf etmək üçün əsgəri qüvvəyə müraciət etmədən əvvəl həyəcana gəlmiş əhali özü onu yatırmağa çalışmışdır. Məmləkətimizin hər tərəfindən camaat sel kimi könülü surətdə axışıb məhəlli hadisəyə gəlməkdədir. Hazırda bu xalq axınının qabağını almaq müşkül bir məsələ olmuşdur. Hər yerdən cəbhəyə qoşularaq öz qardaşlarının imdadına gəlirlər. Qarabağda müvəqqəti pozulmuş intizam və qayda-qanun bu yaxınlarda düzələcəkdir".\nDemək olar ki, aprel çevrilişi ərəfəsində bu məsələnin Parlamentdə müzakirəsi çox qızğın mübahisələrə səbəb olmuşdur. Hər partiya və ictimai qurum bu müzakirələrdən öz məqsədləri və təbliğatları üçün istifadə etməyə çalışmışlar. Sosial-demokratlar, xüsusilə Əliheydər Qarayev bu iclaslarda xüsusi canfəşanlıq göstərmişdir. Öz çıxışında o, Qarabağda qayda-qanun yaratmaq və böhran vəziyyətindən çıxmaq üçün yeganə yolu "Qırmızı Rusiya qoşununu" Azərbaycana dəvət etməkdə görürdü.\nOnu da qeyd edək ki, Azərbaycanın bolşevik Rusiyası tərəfindən işğalına qədər Qarabağ erməniləri heç cür Dağlıq Qarabağı Azərbaycandan ayıraraq daşnak Ermənistanına qatmaq iddiasından imtina etməmişlər. Mayaları məkr və hiylə ilə yoğurulmuş, həmişə eyni vaxtda bir neçə cəbhəyə işləməyi məharətlə bacaran ermənilər bu illərdə də bir tərəfdən Dağlıq Qarabağı Ermənistana birləşdirməyə çalışmışdılarsa da, digər tərəfdən ola bilsin ki, gizli surətdə Sovet Rusiyası ilə də əlaqəyə girərək bolşevik ordusunun Azərbaycana müdaxiləsini asanlaşdırmaq məqsədilə 1920-ci ilin yazında Azərbaycan ordusunun əsas qüvvələrinin başmı Dağlıq Qarabağda qarışdırmışlar.\nSovet hakimiyyəti illərində ermənilərə edilən hədsiz güzəştlər ermənipərəst qüvvələrin bütün ciddi cəhdlərinə baxmayaraq, Dağlıq Qarabağı Ermənistana birləşdirmək mümkün olmadıqda ona Muxtar vilayət statusunun verdirilməsi, sonralar dəfələrlə Dağlıq Qarabağın Ermənistana birləşdirilməsinə edilən baş tutmamış cəhdlər və nəhayət M. Qorbaçovun bədnam yenidənqurma siyasətindən istifadə edərək ermənilərin Dağlıq Qarabağda törətdikləri hadisələr dediklərimizə əyani sübutdur.\nPaşayev Ataxan. Açılmamış səhifələrin izi ilə.- Bakı, 2001.- s. 269-292


ən yaxşı micro SD kartlar (2021)\nƏSas Xəbərlər Və Icmallar Samsung Galaxy, LG, Motorola və Xperia telefonları üçün ən yaxşı mikro SD kartlar (2021)\nSamsung Galaxy, LG, Motorola və Xperia telefonları üçün ən yaxşı mikro SD kartlar (2021)\n1956-cı ildə IBM dünyada ilk disk sürücüsünü təqdim etdi. Bir satış otağı qədər böyük idi, bir evdən baha başa gəlirdi və yalnız 3.75 meqabayt - MP3 formatında bir mahnı həcmində saxlaya bilirdi. Bu gün, 60 ildən artıq bir müddətdə bir smartfon bir neçə min dəfə daha çox məlumat saxlaya bilər, ancaq cins şalvarının yan cibinə sığır. Oğlan, texnologiya inkişaf etdi!\nBununla yanaşı, saxlama sahəsi telefonlarımızın heç vaxt yetərincə görünmədiyi şeylərdən biridir. Ağır tətbiqetmələr və oflayn musiqi, yüksək qətnamə foto və videolar yükləyirlər, hamısı qiymətli GB-ləri yeyirlər.\nSiz həmçinin bəyənə bilərsiniz: MicroSD kartı öldü! Sonra nə var? Yaddaşınızı genişləndirmək üçün microSD kart istifadə edirsiniz?\nBuna görə bir çox smartfon istehsalçısı da daxil olmaqla Samsung , LG , Sony və Motorola yenə də ən son və ən yaxşı telefonlarında belə micro SD kartlar vasitəsilə saxlama genişləndirməsinə icazə verin. Bununla birlikdə bütün mikro SD kartları bərabərləşdirilmir. Bunların hamısı oxumaq və yazma sürətlərini müəyyən vəzifələrin tələb edə biləcəyi - məsələn, 4K video çəkmək və ya fotoşəkillərin sürətli ardıcıllığını tələb edə bilməz.\nAyrıca, micro SD kartlar geniş bir qabiliyyətə sahibdir, bu da doğru olanı seçməyi daha da çətinləşdirə bilər. Beləliklə, micro SD yaddaş genişləndirilməsini dəstəkləyən hər hansı bir telefon üçün ən yaxşı mikro SD kartları toplayaraq həyatınızı asanlaşdıracağımızı düşündük.\n512GB mikro SD kart (və ya daha böyük)\nYüksək dayanıqlı mikro SD kartlar\nƏn sürətli mikro SD kartlar\nƏlverişli mikro SD kartlar\nGeniş bir çeşiddə mövcud olan Samsung Evo Select, telefonunuzda ehtiyac duyacağınız bütün yerləri təmin edə bilər. Seriyadakı ən böyük təklif böyük 512 GB paket! Bu xüsusi model də tutumu nəzərə alaraq o qədər də bahalı deyil.\nBu karta 77.000 yüksək keyfiyyətli səs parçası, 150.000 yüksək qətnamə şəkli və ya 24 saatlıq 4K 60fps video yerləşdirə bilərsiniz. Çox yerə ehtiyac duymayan istehlakçılar üçün 128GB micro SD variant seriyadakı ən qənaətcildir.\nSamsung Evo Select mikro SD kartları 100 MB / s-ə qədər ardıcıl oxu sürəti təklif edir ki, bu da gündəlik tapşırıqlar üçün kifayətdir. Bu mikro SD kartlar tabletlər, noutbuklar, aksiya kameraları, DSLR, pilotsuz təyyarələr, smartfonlar, Android cihazları və s.\nİstənilən səbəbdən mümkün olan ən yüksək tutumu və sürəti istəsəniz, həddini aşmalısınız. SanDisk Extreme 1TB microSD kartı saniyədə 160MB-ə qədər oxuma sürəti təqdim edir və rekord göstərici 1000GB tutumlu gəlir. Əlbətdə ki, həddən artıq qiymətə hazır olmalısan.\n1 TB versiyası normalda 269,99 dollar civarındadır, lakin orada şirin təkliflər var və bunlara baxmalısınız (SanDisk Extreme 1TB micro SD kartı hazırda Amazon-da endirim olunur).\nBu kartı Galaxy S10 + 1TB telefonu ilə qoşsanız, bir çox noutbuk və masa üstü kompüterdən daha çox yer yaddaşına sahib olacaqsınız. SanDisk Extreme 1TB hazırda mövcud olan ən böyük mikro SD kartdır, lakin telefonunuzun bu qədər tutumlu SD kartları dəstəklədiyini yoxlamalısınız.\nBunun üçün ömür boyu bir zəmanət də var, bu səbəbdən telefonunuzda bu qədər saxlamağa ehtiyac olduğunuza qərar verdiyiniz təqdirdə rahat olarsınız. Bu qədər saxlamağa ehtiyacınız yoxdursa, 512 GB variant var və bu da olduqca ucuzdur.\nKingston Endurance, orada olan hər video həvəskarı üçün ən yaxşı mikro SD kartdır. Ev təhlükəsizliyi və nəzarət kameraları kimi intensiv yazma tətbiqlərinə qarşı durmaq üçün optimize edilmişdir, yəni uzun videoları smartfonunuzla çəkmək istəsəniz çox yaxşı işləyəcəkdir.\nDaha yaxşısı, A1 təyinatı, kartın Android tətbiqetmələrini də yaxşı idarə etmə qabiliyyətini göstərir. Kart 128 GB-a qədər olan həcmdə mövcuddur və performans ilə maliyyət arasında yaxşı bir tarazlıq yaradır.\nSanDisk Yüksək Dözümlülük Video\nYüksək dözümlü mikro SD kartların dash kameralar, ev monitorinq sistemləri və digər video intensiv tətbiqetmələr üçün mükəmməl olduğu doğrudur, lakin bunları bir smartfonda istifadə edə bilməyəcəyiniz anlamına gəlmir. Tamamilə əksinə.\nBelə bir kartı seçməyiniz sizə əlavə davamlılıq verəcəkdir, xüsusən də kartı tez-tez yazarsanız (çoxlu video qeyd edin, tez-tez tətbiqləri quraşdırın və silin.) Təxminən 40 dollara 256 GB model əldə edə bilərsiniz və bu da bir sövdələşmədir.\nSamsung PRO Dayanma\nSamsung'dan başqa bir möhkəm seçim - Pro Endurance seriyası. Bu microSD kart zərbəyə, suya davamlı, temperatur, rentgen və maqnit keçirməzdir. Buna baxmayaraq, sürəti qurban vermirsən. 100 MB / s oxu və 30 MB / s yazma sürəti təklif edir, eyni zamanda 43800 saata qədər 4K və Full HD (1080p) qeyd və oynatma səviyyəsində ən yaxşı dözümlülüyü qoruyur.\nSanDisk-in ən yüksək səviyyəli mikro SD kartları saniyədə 170 / 90MB-a qədər oxuma / yazma sürəti təklif edir ki, bu da onları oradakı ən sürətli mikro SD kartlardan birinə çevirsin (smartfonlar UHS-I sürətlərini dəstəkləyir, 104MB / s ilə məhdudlaşdırılır, lakin yenə də Extreme Pro sizi orda alacaq.)\nBu cür performans, ən son Android telefonları ilə qüsursuz bir şəkildə işləmələrini təmin edir. A2 reytinqi, tətbiqlərlə yaxşı işləmək üçün kifayət qədər sürətli olduqlarını göstərir, V30 reytinqi isə 4K video və foto partlayışlarını qeyd etmək üçün istifadə olunmalarını təmin edir.\nBu kart 64 GB-dan 400 GB-a qədər dörd gücə malikdir. Gözəl bir 256GB mikro SD kart versiyası əldə edə bilərsiniz və multimediya və ya tətbiqetmələrdən danışmağımızdan asılı olmayaraq bütün yaddaş problemlərinizi həll edəcəkdir.\nYaxşı bir mikro SD kart əldə etmək üçün çox miqdarda pul öskürmək məcburiyyətində deyilsiniz. Samsung'un Evo Plus seriyası, ən yaxşı satılan mikro SD kartlardan biridir və yaxşı bir səbəbdir.\nƏtrafında 128GB versiyası əldə edə bilərsiniz və praktik olaraq cib pulu ilə işi başa çatdıracaq. Mükəmməl bir paketdir - layiqli sürət, tutum və qiymət. Evo Plus, atdığınız hər tapşırığın öhdəsindən gələcəkdir. Mikro SD kartlarla danışdığımızda bu bir standartdır. Bu qədər sadədir.\nLexar 128GB Mikro SD Kart\nDigər bir sərfəli microSD kart Lexar-dan gəlir və eyni 128GB tutumu 20 dollardan aşağı qiymətə təklif edir. Sözügedən marka və modellər qədər məşhur deyil, buna baxmayaraq möhkəm bir seçimdir.\n100MB / s-ə qədər oxuma sürəti və 30MB / s-yə qədər yazma sürəti, suya davamlılıq, davamlı 1500 oxunuşlu IOPS üçün A1 dərəcəsi, 500 yazma IOPS və əlbəttə ki, əla bir qiymət alırsınız.\nipad mini kiber bazar ertəsi 2019\njava-da fayla necə yazmaq olar\nAndroid 10 yeniləməsi, Pixel telefonlarını açılış ekranında saatlarla dondurur\nÇevikdə davamlı sınaq üçün ən yaxşı təcrübələr\nApple, iPhone 8 və 8 Plus'ı iPhone SE lehinə dayandırır\nGoogle Assistant ilə müqayisədə Siri son bir testdə çox zəif nəticə verdi\nAndroid 10 ilə işləyən Samsung telefonları Daydream VR dəstəyini itirir\nSamsung Galaxy Note 10+ 45W Super Sürətli Şarjı dəstəkləyir, lakin incə çapı var\nApple, iOS tətbiqetmələrinin yan yüklənməsinə icazə verərək istifadəçiləri böyük təhlükəsizlik təhdidlərinə məruz qoyacağını söylədi\nGoogle, Google Maps üçün köməkçi sürüş rejimini və COVID ilə əlaqəli xüsusiyyətləri təqdim edir\nRazılaşma: Kilidi açılmamış Samsung Galaxy S7 Active indi 499,99 dollardır


Qaragöl ətrafında vəziyyət qəlizləşir - TƏHLİL - Modern.Az Azərbaycan və dünya xəbərləri\n15 May 2021, 00:43 | ANALİTİKA\nQaragöl ətrafında vəziyyət qəlizləşir - TƏHLİL\nQaragöl ətrafında baş verən proseslər getdikcə qəlizləşir.\n- Paşinyana seçki öncəsi kiçik qələbə lazımdır. Moskva buna şərait yaratmayacaq.\n- Rusiya məsələnin bizim xeyrimizə həllini də istəmir, daha çox mübahisəli ərazi kimi qalmasında, Qarabağda üçtərəfli razılaşmalar yerinə yetirildikdən sonra iki ölkə arasında “hakim” rolunu gücləndirmək üçün istifadə etməkdə maraqlıdır.\n- KTMT Paşinyanın müraciətinə yaxın günlərdə baxacağını açıqlayıb, təşkilat məsələni uzatmağa, vaxt qazanmağa çalışacaq, çünki Moskva indi tərəf olmaq istəmir.\n- Ermənistan KTMT-ni fakt qarşısında qoymaq üçün sərhəd bölgəsində silahlı təxribata əl ata bilər;\n- Paşinyan Putindən hərbi yardım istəyib. Burada üç hədəf var.\n1. Bakı-Moskva münasibətlərində Kremli çətin vəziyyətə salmaq;\n2. Putin hərbi yardım istəyinə müsbət cavab verərsə, məsələdə “hakim” yox, tərəf rolunda yer alacaq və bu situasiya lazım olacağı təqdirdə Bakının Ankaranı da oyuna daxil etməsinə zəmin yarada bilər; bu, Qarabağ məsələsini birgə həll edən Türkiyə ilə Rusiyanın üz-üzə qoyulması deməkdir və Ankaranın müstəqil siyasətində Moskvanı alternativ seçim kimi istifadə etməsini qəbul etməyən ABŞ-ın, eləcə də Şərqi Aralıq dənizindəki proseslərdən etibarən Türkiyəyə qarşı əks-cəbhədə yer alan Fransanın marağındadır;\n3. Putinin hərbi yardıma mənfi cavabı Paşinyana seçkilərdə bu amildən Rusiyanın dəstəklədiyi rəqiblərinə qarşı istifadə etməyə, seçkidən sonra Rusiya və ittifaqlarından uzaqlaşmaq üçün səbəb kimi göstərməyə şərait yaradır;\nABŞ Dövlət Departamenti Azərbaycan qoşunlarının bölgədən geri çəkilməsi çağırışını edib. Dünən məsələyə neytral mövqe göstərən Vaşinqtonun bir gün sonra tərəf seçməsi nədən qaynaqlanır?\nPaşinyanın seçkiöncəsi kiçik qələbə qazanmağını və bundan seçkidə istifadə etməsini istəyir;\n2. “Soyqırımı” məsələsindən sonra ikinci jesti edir və bu, bölgədə Bakı və Ankara ilə uzlaşma olmayacağı təqdirdə, Ermənistan üzərindən hərəkətə keçmək imkanlarının hazırlanmasına hesablanıb;\n3. Belə dəstək Rusiyanı Ermənistanın mövqeyini dəstəkləməyə sövq etmək, beləliklə, tərəf olmasına və Ankara ilə Moskvanın üz-üzə qoyulmasına zəmin hazırlamaq gedişidir;\nMümkün riskləri dəyərləndirən Bakı sərhəddə gərginlik istəmir. Hərçənd, səssizliyinin arxasında fərqli manevrlərinin olduğu da istisna deyil. Qarşıdakı dövrdə Qarabağda baş verə biləcək prosesləri izləyək...\n"Taliban" Moskvada iqtisadi və siyasi dəstək istəyəcək 20 Oktyabr 2021, 00:55 Türkiyədə daha 223 nəfər COVID-in qurbanı oldu 19 Oktyabr 2021, 23:53 Münhen aeroportunda 1,2 ton narkotik müsadirə edildi 19 Oktyabr 2021, 23:00 ABŞ-da təyyarə qəzası: Yaralılar var 19 Oktyabr 2021, 21:50 Konqoda yük maşını çaya düşdü: 50 ölü 19 Oktyabr 2021, 21:35 BMT KXDR-in raket sınağından narahatdır 19 Oktyabr 2021, 21:21 “Xiaomi” elektromobillərin kütləvi istehsalına başlayır 19 Oktyabr 2021, 20:20 Rusiya yenidən Ermənistanı silahlandırmağa BAŞLADI 19 Oktyabr 2021, 17:57 BMT islahatlar astanasında: Lavrov Ərdoğanı DƏSTƏKLƏDİ 19 Oktyabr 2021, 17:33 Çindən ABŞ-a İTTİHAM: “Buna son verilməlidi” 19 Oktyabr 2021, 16:41 Bakı ilə İrəvan arasında danışıqlar bu sənədlər əsasında APARILACAQ 19 Oktyabr 2021, 13:23 İran prezidentindən nüvə danışıqlarına dair AÇIQLAMA 19 Oktyabr 2021, 11:35 Ermənistan Müdafiə Nazirliyində kütləvi İXTİSARLAR 19 Oktyabr 2021, 11:00 Vaşinqton-Ankara GƏRGİNLİYİ: F-35 proqramından çıxarılma Türkiyəyə milyardlarla dollar ziyan vurub 19 Oktyabr 2021, 09:40 İran rəsmisi: “Azərbaycandan yaxşı mesajlar aldıq” 19 Oktyabr 2021, 08:51 Ermənistana daha bir hərbçinin cəsədi təhvil verildi 18 Oktyabr 2021, 23:18 İran Rusiyadan qırıcılar almaq istəyir 18 Oktyabr 2021, 21:30 Romanovların zinət əşyaları satışa çıxarılır 18 Oktyabr 2021, 20:56 Üç ölkənin parlament komitələri görüşdü 18 Oktyabr 2021, 20:40 Futzalda millimizin rəqibləri bəlli oldu 18 Oktyabr 2021, 20:34 Afrika ölkəsi Türkiyədən dron almaq istəyir 18 Oktyabr 2021, 20:15 Rusiya NATO ilə bütün əlaqələri KƏSDİ 18 Oktyabr 2021, 15:44 Kremlin dostu Ermənistanda siyasətə qatıldı 18 Oktyabr 2021, 15:36 Bolqarıstan prezidenti olmağa iddialı Mustafa Karadayı kimdir? - DOSYE 18 Oktyabr 2021, 14:18 Üç ölkənin məxfi görüşü: İrana qarşı koalisiya yaradılır? 18 Oktyabr 2021, 13:34 Ermənistanda seçkilər: Paşinyanın partiyası məğlub oldu 18 Oktyabr 2021, 13:03 NATO 3 qlobal təhlükəni SADALADI 18 Oktyabr 2021, 11:45 Hindistanda leysanda 18 nəfər öldü 18 Oktyabr 2021, 00:50 Fransanın Belarusdakı səfiri ölkəni tərk etdi 17 Oktyabr 2021, 23:38 22 yaşlı oğlan məktəbin həyətində özünü asdı 17 Oktyabr 2021, 23:15 Suriyada yeni konstitusiyanın hazırlanması barədə razılıq 17 Oktyabr 2021, 22:30 Klinton xəstəxanadan evə buraxıldı 17 Oktyabr 2021, 21:37 QMİ-nin şöbə müdiri koronavirusdan vəfat etdi 17 Oktyabr 2021, 20:28 İtaliyada faşizmə qarşı 200 minlik AKSİYA 17 Oktyabr 2021, 00:51 Quantanamodakı yeganə əfqan məhbus azadlığa çıxacaq 17 Oktyabr 2021, 00:10


ABŞ jurnalisti: “AXC Mütəllibova Qorbaçovdan çox pul ayırdı”\nXocalı soyqırımı Azərbaycanda həm də hakimiyyətin dəyişilməsinə səbəb oldu. Məhz bundan sonra məclisdə baş verən hadisələr, Ayaz Mütəllibovun qorxuya düşməsini amerikalı jurnalist Tomas Qolç "Azərbaycan gündəliyi" kitabında geniş təsvir edir. Jurnalistin yazdığı qeydləri təqdim edirik:\n"Hazırkı vəziyyətdə parlamentin sədri Elmira Qafarova idi. Sessiya başlayan kimi o, səhhəti ilə bağlı olaraq istefa vermək istədi. Lakin Elmira heç də xəstə görünmürdü. Vəzifəsini itirməsi də ona heç təsir etməmişdi. Sessiya fasiləsində o həmkarları ilə deyib-gülürdü. Sanki heç nə olmamışdı. Bununla belə, əsaslı səbəblərə görə bir nəticə çıxartmaq olar ki, bu, oyunun tərkib hissəsi idi. Bu gün istefa, sabah qayıdış.\nYeni və müvəqqəti sədr vəzifəsini BDU-nun Tibb Fakültəsinin rektoru "dollar" Yaqub Məmmədov icra etməyə başladı. Mütəllibovun dostu olan Yaqub universitetdə rüşvət götürdüyünə görə "dollar" ləqəbini qazanmışdı. Etiraf etmək lazımdır ki, böhran bitənə qədər o hər şeydən kənarda qalmışdı. Xocalı isə, deyəsən, unudulmuşdu. Parlamentin ən maraqlı qonağı isə Xocalının icra başçısı Elman Məmmədov idi. Mən onunla sentyabrdan əvvəl görüşmüşdüm. O, enerji dolu insan kimi yadımda qalmışdı. Lakin indi Elman şok vəziyyətində idi. O, qohumlarından 30 nəfəri itirmişdi. Özü isə təsadüf nəticəsində sağ qalmışdı. Elman, parlamentə müraciət üçün çağırılmışdı, lakin istədiyi başqa bir şey də vardı.\n- Kino, – o dedi. - Onlar kinonu göstərmək istəmirlər.\n- Hansı kino? - mən soruşdum, lakin dərhal anladım.\nMəşhur reportyor Çingiz Mustafayev məcbur eləmişdi ki, onu da cinayətin törədildiyi məkana uçan hərbi vertolyotun bortuna götürsünlər. O, atılmış meyitləri çəkmişdi. Məhz bu filmi Məmmədov deputatlara göstərmək istəyirdi. Lakin bu, proses qaydalarına zidd olduğu üçün kadrları nümayiş etdirmirdilər. Birdən "Kinonu göstərin", "kinonu göstərin", - deyə, qışqırıq səsləri parlamentin binasını bürüdü.\nFasilədən sonra qayıdan deputatlar yenidən kinonun nümayiş etdirilməsini tələb etdilər. Nəhayət, parlamentin sədri Dollar Yaqub Məmmədov razılaşdı.\nİşıqlar söndürüldü, monitorda film göstərildi. İlk kadrlar göstərildikdən 10 dəqiqə sonra ölkənin bütün həyatı dəyişdi. Çingiz Mustafayev öz kamerası ilə əvvəlcə vertolyotdan aşağıdakı obyektləri görüntüləmişdi. Ardınca vertolyot enəndən sonra qapılar açılır və Çingiz Mustafayevin qorxulu səsi aləmi bürüyürdü.\n- Ay Allah! Ay Allah! Ay Allah! - o dedi....\nÖlmüş bütün cəsədləri Qarabağa qaytardılar. Oradakı cəsədlər dəhşətli idi: bəzilərinin bıçaqla barmaqlarını kəsmişdilər, gözlərini oymuşdular. Bəzilərinin bədənini yarmışdılar. O özündə güc taparaq vertolyota daşınan cəsədləri də bir neçə geniş planda çəkə bildi. Daha sonra kino qurtardı və kadrlara deputatların reaksiyası başladı. Zaldan pıçıltı səsləri eşidilirdi. Onlar dəhşətə gəlmişdilər və bu hər kəsin simasına yansımışdı. Nə isə böyük bir şey sınmışdı və geriyə dönmək artıq qeyri-mümkün idi.\nFasilədən sonra Ayaz Mütəllibov söz istədi. O, çox pis görünürdü, gözləri şişmişdi. Mütəllibov tribunada özünü prezident kimi aparmırdı.\nOnun uzun monoloqundan yalnız bir neçə məsələ aydın oldu. Rusiya artıq dəyişmiş mərkəz olmuşdu. Bu o Rusiya idi ki, Azərbaycan MDB ilə siyasi, iqtisadi danışıqları ratifikasiya etmədiyinə görə, erməni yönümlü siyasət aparırdı. Əgər Azərbaycan MDB ilə silahlı qüvvələrin rəhbərliyinin unifikasiyası haqqında danışıqları təsdiqləməsəydi, Qarabağı itirməliydi.\nBir müddət sonra isə Ayaz Mütəllibov Xocalıdakı qırğınlarda əsas günahkarların Xalq Cəbhəsinə bağlı qüvvələrin olduğunu söylədi. Təəccüblü deyil ki, bu sözlər qısa zamanda erməni mətbuatında da öz əksini tapdı".\nMüəllif daha sonra Rəhim Qazıyev, İsgəndər Həmidov və Tofiq Qasımovun danışdığını bildirir. Bunun aradınca isə o, parlamentdəki fasilədən Ayaz Mütəllibovun taleyinin necə müzakirə olunmasını qeydə alır:\n"Fasilədən dərhal sonra müxalifət yenidən prezidentin istefaya göndərilməsi ilə bağlı tələblə çıxış etdi. Axşam düşəndə isə prezident yenidən göründü və istefaya göndərilməsi haqqında olan bütün tələblərə aydınlıq gətirilməsini istədi. Onun bu dəfəki çıxışı isə göstərdi ki, prezident özünü itirib və situasiyanı dəyərləndirmək qabiliyyətinə malik deyil. Etdiyi səhvlərinə görə üzr istəyən Ayaz Mütəllibov, Nazirlər Kabinetini yenidən formalaşdıracağını və hətta əsas nazir vəzifələrinə müxalifətdən nümayəndələr təyin edəcəyini bildirdi. Bu məqamda isə Araz Əlizadə prezidenti ölkədə fövqəladə vəziyyət elan etməyə, siyasi partiyaların fəaliyyətinin 6 ay müddətinə qadağan edilməsinə çağırdı.\nBütün bunların hamısı öncədən sövdələşmə idi. Rus qoşunları parlamentdəki mövqelərini tutaraq, binanın qarşısında toplaşan vətəndaşlara hücum etmək haqqında əmr gözləməyə başladılar. Bu isə parlamentdəki deputatların kəskin narazılığına səbəb oldu.\nParlamentdəki mübahisə sessiyanın 2 saat dayandırılması ilə nəticələndi. Əksər deputatlar öz kreslolarında yuxulayırdılar. Səbəb çox sadə idi. Mart ayı olmasına baxmayaraq, insanlar şaxtada toplaşaraq binanı mühasirəyə almışdılar. Rus əsgərləri bir müddət sonra yox oldu və Dollar Məmmədov növbəti iclası cümə günü səhər tezdənə təyin etdi.\nTezliklə Mütəllibova növbəti ultimatum verildi. Prezidentin yenə istefaya getməsi istənilirdi. Mütəllibov situasiyanı dəyərləndirməyə vaxt istədi. Ultimatuma cavab vermək üçün 14 saat təyin edildi. Təyin edilmiş vaxt keçdi, amma müxalifətə heç bir açıqlama verilmədi. Buna görə də ikinci ultimatum göndərildi. İşin ciddiyyətinin başa düşülməsi üçün dünən qırılmış şüşə yenidən sındırıldı.\nSaat 6-da qapı açıldı və Həsən Həsənov başda olmaqla hökumət adamları zəncirvari şəkildə içəri daxil oldular. Ayaz Mütəllibov ortada gəlirdi. O, mikrofonun qarşısına keçdi. Səssizlik istəyərək danışmağa başladı:\n- Səhvlər baş verib. Məhz buna görə də xalq mənim getməyimi istəyir. Belə olan halda mən Ali Məclisdən mənim istefamı qəbul etməyini istəyirəm.\nAyaz Niyaz oğlu Mütəllibov postsovet məkanında ilk şəxs kimi öz postunu tərk edən lider oldu. Xalqa xidmətinə görə, ona ayda on min rublluq təqaüd ayrıldı. Həmin vədə həmin pul təxminən 100 dollar, bir ildən sonra 20 dollar, ondan sonra isə 5 dollar təşkil edirdi. Bu, SSRİ prezidenti Mixail Qorbaçov istefa verəndə ona ayrılmış təqaüddən iki dəfə artıq idi. Bundan əlavə isə Mütəllibov şəhər kənarında iqamətgah, 10 nəfərlik mühafizə xidməti və avtomobil aldı. Ən vacibi isə onun gedişindən həzz alan bəzi insanların sonra onu izləməsi və məhkəmə proseslərinə cəlb edilməsinə qadağa qoyulan qanunun qəbulu idi".\n2014.02.26 / 18:31\nÜlkər Cəfərova, İlkin Həsənov


Heydər Əliyev ideyaları: Azərbaycanın dünəninin, bu gününün və sabahının təminatı | Xalq Qəzeti\n12.12.2013 12:10 | Oxunma sayı: 2576\nQafqaz universitetində "Heydər Əliyev ideyaları: Azərbaycanın dünəninin, bu gününün və sabahının təminatı" adlı anım tədbiri keçirilib. Anım mərasimində universitetin müəllim, tələbə heyyəti ilə yanaşı millət vəkilləri də iştirak etmişdilər.\nƏvvəlcə Ümummilli lider Heydər Əliyevin əziz xatirəsi bir dəqiqəlik sukutla anılıb. Tədbiri giriş nitqi ilə açan Universitetin prorektoru Niftalı Qocayev Azərbaycan Tarixinə nəzər salaraq xüsusən 1988-91-ci illərdə baş verən hadisələrdə dahi şəxsiyyət Heydər Əliyevin rolundan danışıb. O bildirib ki, bu günümüz üçün ümummilli liderimizə borcluyuq.\nSonra millət vəkili Məlahət Həsənova hələ sovet dövründə Azərbaycan dilinin, ədəbiyyatının, milli kimliyimizin, milli məfkurəmizin, təfəkkürümüzün, formalaşmasında və qorunmasında Ümummilli liderimizin əməyindən, müasir Azərbaycan dövlətini qurmasından, dünyada tanıtmasından danışıb. Geniş çıxış edən millət vəkili qeyd edib ki, Azərbaycan gəncləri bu həqiqətləri bilməli və daim yaşatmalıdırlar. O, Qafqaz universitetində yüksək səviyyədə təhsillə yanaşı tariximizin öyrədilməsinə diqqət yetirildiyini deyib. Hazırda Azərbaycan Respublikasının Prezidenti cənab İlham Əliyevin bu siyasəti uğurla davam etdirməsini də xüsusi vurğulayıb.\nSonada Qafqaz universitetinin prorektoru professor Cihan Bulut çıxışında ümummilli liderimizi rəhmətlə anaraq, "biz çox xoşbəxtik ki, belə bir dahinin övladlarıyıq" deyə vuğulayıb.


Novruz Gəlir Yaz Gəlir... - 11 Марта 2011 - Xəbərlər - Yevlaxlıların Toplaşdığı məkan!!\nBazar ertəsi, 23.05.2022, 12:01\nГоловна » 2011 » Mart » 11 » Novruz Gəlir Yaz Gəlir...\nBəzi qədim inanclara görə kainat 4 ünsürdən - su, od, torpaq və küləkdən yaranıb. Hər il 4 çərşənbə Novruzdan, günün bərabərləşməsindən əvvəl qeyd olunur. Aşıqlarımız da «Ab, atəş, xak, badan yarandım» deyiblər vücudnamələrində, yəni su, od, torpaq və yelə bağlıdır insan.\nAxırıncısı torpaq çərşənbəsidir. Torpağı ana təbiət – Allahımız su ilə islatdı, günəşlə isitdi, onu yaratmağa hazırladı. Ona görə də ilk yaz əkinini xışla-kotanla məhz torpaq çərşənbəsi günündə başlayardılar. Nənələrimiz «Səməni, saxla məni, ildə göyərdərəm səni»- deyib buğda isladardılar.\nÜmumilikdə Novruz İranda, Qafqazda və Mərkəzi Asiyada, Türkmənistanda, Tacikistanda, Özbəkistanda, Pakistanda, Qazaxıstanda,Qırğızıstanda xüsusi təntənə ilə qeyd edilir. Albaniyada Sultan Nevruz bayramı dini bayram kimi Bəktaşilik təriqətinin davamçıları tərəfindən qeyd olunur.\nNovruz bayramı İraqda, Türkiyə ərazisində, Hindistanda, Pakistanda, Özbəkistanda,Türkmənistanda və s. ölkələrdə qeyd edilir.\nNovruz bayramında süfrədə yalnız acılıqdan, şorluqdan uzaq, şirniyə baxan xörəklər olardı. İndi təzə xanımlar şorqoğalı bişirirlər. Novruza aidiyyəti yoxdur bunların. Şirniyyatlardan şəkərbura, paxlava, badamburma, ballıbadı və s. qədər saymaq olar. Adətə görə süfrəyə "s" hərfi ilə başlayan 7 növ ərzaq qoyulur. Su, süd, səməni, sünbül, sucuq, siyənək balığı, süzmə.\nПереглядів: 1214 | Додав: NicatKNN | Рейтинг: 0.0/0


G.Berger: “Rosberqin ən böyük şanssızlığı Həmiltonla eyni komandada olmasıdır” | Formula1 Azərbaycanda\nSabiq Formula1 pilotunun fikrincə, Niko Rosberq heç də zəif pilot deyil.\n30 Yanvar 2016, 14:57\nF-1.az xatırladır ki, son 6 mövsümü Mercedes-də keçirən Niko 2010-2012-ci illərdə komanda yoldaşı olmuş Formula1-in əfsanəvi pilotu Mixael Şumaxeri məğlub edə bilsə də, son 3 mövsümdə Lyuis Həmiltona uduzub.\nGerhard Berger Rosberq barədə Auto Motor und Sport-a danışıb: “Mən Rosberqi olduqca güclü pilot hesab edirəm. Sadəcə olaraq, onun ən böyük şanssızlığı Lyuis Həmiltonla eyni komandada olmasıdır. O, Həmiltondan əvvəl olduqca güclü pilotlarla komanda yoldaşı olub və demək olar ki, çox vaxt qalib gələn tərəf olub. Hətta Şumaxer üçün də baş ağrısı idi. Başqa bir pilotla komanda yoldaşı olsaydı, indi o, 2 qat dünya çempionu idi.\nMən bilirdim ki, Həmilton Ostində dünya çempionluğunu elan edəcək. Əgər 2016-cı ildə yenidən ön sıraya qayıtsa, təəccüblənmərəm.\nHəmilton hər an əsəbləşə biləcək bir insandır, əgər Rosberq onu özündən çıxara bilsə, Həmilton uğursuzluq zolağına düşür. Amma Rosberq belə deyil. O, daha çox problemlərlə üzləşir, amma hər şey qaydasında olduqda hamını təəccübləndirməyi bacarır. Əgər növbəti mövsümün ilk hissəsində yaxşı nəticələr əldə edərsə, çempionluq üçün ən güclü namizəd olar”.\nMichael Schumacher, Lewis Hamilton, Mercedes AMG, Gerhard Berger, Nico Rosberg\n22, Fevral - 15:2217934\n22, Fevral - 17:0817488\n22, Fevral - 16:5517481\n23, Fevral - 18:3715833\n23, Fevral - 16:2015645\n15, Fevral - 13:1534795\n08, May - 10:0615456\nR.Braun: “Fettelin hərəkətinə göz yumulmayacaq”


21 May 2020, 15:14 (GMT +4)\nBakı, 21 may, SalamNews, B.Samid. Fələstin Muxtariyyəti Birləşmiş Ərəb Əmirliyinin fələstinlilər üçün göndərdiyi humanitar yardımından imtina edib.\nSalamNews RT.Arabic-ə istinadla xəbər verir ki, bu barədə Fələstin Muxtariyyətinin mənbələri açıqlama veriblər.\nBildirilib ki, BƏƏ-nin yardımını daşıyan bir təyyarə ilk dəfə olaraq İsraildə Bin-Qoriun hava limanına enib. Humanitar yardımların İsrail vasitəsilə Fələstinə verilməsi nəzərdə tutulduğuna görə müxatariyyət bu yardım yükünü almaqdan imtina edib.\nBildirilib ki, Fələstin muxtariyyəti onunla koordinasiya etmədən belə bir yükün təhvil verilməsinin İsrail yolu ilə həyata keçirilməsini işğalçı tərəflə rəsmi əlaqələri normallaşdırmaq kimi qiymətləndirir və ona mənfi reaksiya verir.\nQeyd edək ki, İsrail bəzi Fələstin ərazilərini özünə əlavə etmək planını açıqlayandan sonra bölgədə vəziyyət daha da gərginləşib.


10 may, 2021 16:29\nAzsiyasət.com xəbər verir ki, Ulu Öndərin anadan olmasının 98-ci ildönümü münasibəti ilə "Davam" Gənclər Hərəkatının sədri Nihad Allahyarlının rəhbərliyi ilə hərəkatın katibliyi və 100-dən çox davamçı gənc Fəxri xiyabana gələrək ümummilli lider Heydər Əliyevin məzarını ziyarət edib.\n"Davam" Gənclər Hərəkatının sədri Nihad Allahyarlı hərəkat adından Ulu Öndərin məzarı önünə əklil qoyub. Davamçılar Ümumilli Liderin məzarına gül dəstələri düzərək öz hörmət və ehtiramlarını ifadə ediblər.\nSonra isə davamçılar Heydər Əliyevin ömür yolunu nümayiş etdirən Azərbaycan Respublikası Dövlət Təhlükəsizliyi Xidmətinin Heydər Əliyev adına Akademiyasındakı "Şöhrət" muzeyini ziyarət ediblər.\nOnlar nümayiş olunan müxtəlif materiallar, fotoşəkillər, arxiv sənədləri, mükafatlar, hədiyyələr ilə tanış olub, Ulu Öndərin mənalı həyatı, zəngin və çoxşaxəli fəaliyyəti ilə bağlı geniş məlumatlar əldə ediblər. Sonda xalqımızın ümummilli lideri Heydər Əliyevin büstü önündə xatirə fotosu çəkilib.


46 qızı zorlayan falçı saxlanıldı: “Sevgili olublar” - Azinforum.az İnformasiya Portalı\nAna səhifə / Kriminal / 46 qızı zorlayan falçı saxlanıldı: “Sevgili olublar”\n46 qızı zorlayan falçı saxlanıldı: “Sevgili olublar”\nFalçılıqla məşğul olub 50-yə yaxın qızı zorladığı iddia olunan və özünü Mirseymur kimi tanıdan Ramil Talıbov saxlanılıb.\nYaxın dostu “Qafqazinfo”ya müraciət edərək bildirib ki, dünən mediada qızların açıqlaması yayımlandıqdan sonra R.Talıbov Yasamal RPİ-nin 29-cu Polis Bölməsi tərəfindən saxlanılıb və hazırda orada ifadəsi alınır.\nAdının açıqlanmasını istəməyən xanım dostu bildirib ki, R.Talıbov və ondan şikayətçi olan A. Əhmədova bir neçə ay sevgili olublar: “İnstaqramda tanış olublar, 3 ay sonra Ramil ona xəyanət etdi, qız da bunu öyrəndi. Ramildən ayrılarkən ona “gör sənin başına nə oyun açacağam” deyib hədələmişdi. Onlar sevgili kimi bir yerdə olublar, restoranlara gediblər.\nR.Talıbov isə Bakıda taski sürücüsü işləyib: “O, Rusiyada usta kimi işləyirdi, sonra gəlib Bakıda taksi sürməyə başladı. Ramil əvvəl evli olub, boşanıb, bir övladı var”.\nÖncəki Müasir Şeyx Nəsrullahlar və onların qurbanları\nNövbəti Azərbaycan Premyer Liqasında XXIV tura start verilir


WikiLeaks açıqladığı növbəti diplomat məktublarında xəbər verilir ki, 2008-ci ildə Rusiya və Gürcüstan arasındakı qısa müddətli müharibə zamanı NATO Baltikyanı dövlətləri və Polşanı müdafiə etmək planını genişləndirməyə qərara alıb.\nBritaniyanın "Guardian" qəzeti xəbər verir ki, sızan məlumatlara görə, NATO-nun planı Estoniya, Latviya, Litva və Polşanın da cəlb olunduğu qrup "Qartal keşikçi" adı altında yeni regional müdafiə sxemi olub.\nNATO rəhbərliyi məlumat verib ki, bu plan bu il təsdiqlənib. Məktubda deyilir ki, Gürcüstanla münaqişədən sonra Baltik yanı dövlətlər və Polşa Rusiya hədələrindən öz təhlükəsizlikləri üçün hədsiz narahat olublar.\nPolşa ilə bağlı məktubda deyilir ki, Birləşmiş Ştatlar təklif edib ki, Baltik yanı limanlarda xüsusi dəniz hərbi qüvvələr yerləşdirilsin və Polşada F-16 qırıcı təyyarələr qoysun.


Qarabağ inkişaf etmiş turizm bölgəsinə çevriləcək -\nQarabağ inkişaf etmiş turizm bölgəsinə çevriləcək - Xalid Kərimli\n“Qarabağın iqtisadi əhəmiyyəti bir neçə əsas istiqamət üzrə reallaşa bilər. İşğaldan azad olunmuş ərazilərdə kənd təsərrüfatı, turizm və mədən sənayesi sosial-iqtisadi inkişafın yüksəldilməsi baxımından əhəmiyyətli rola malikdir. Bu baxımdan Qarabağın ölkə iqtisadiyyatında önəmini üç əsas istiqamətə ayırmaq olar. Burada turizm önəmli yerə sahibdir. Xüsusən ərazinin coğrafi gözəlliyi, müxtəlif müalicəvi əhəmiyyətli mineral suların olması yaxın gələcəkdə Qarabağ iqtisadiyyatının əsasında sırf turizm dayanacağını deməyə imkan verir”.\nBunu Teleqraf.com-a açıqlamasında iqtisadçı Xalid Kərimli deyib.\nO bildirib ki, işğaldan azad olunmuş ərazilərdə müasir turizm infrastrukturunun yaradılması bu sektorun yüksəlişini şərtləndirəcək: “Yeni yaradılacaq müxtəlif ulduzlu otel və hostel kompleksləri Qarabağın turizm potensialına müsbət təsir göstərəcək. Təbii ki, burada dövlətin təşviqi ilə yanaşı, əsas rolu özəl sektor oynayacaq. Şəxsi kapital turizm infrastrukturunun əsas elementlərindən biridir və böyük kapital tələb edən otellərin qurulmasında iştirak edəcək”.\nXalid Kərimli hesab edir ki, bölgədə turizm potensialının ilk qaranquşu yaradılıb: “Mayın 12-də Şuşada “Xarıbülbül” otelinin yenidənqurmadan sonra açılışı oldu. Ümumilikdə 49 otaqdan ibarət otel qonaqların qalması və rahat istirahət etməsi üçün bütün zəruri infrastrukturla təchiz olunub. Bu, ilk addımdır.\nHesab edirəm ki, bölgədə təhlükəsiz hərəkət, maneəsiz gediş-gəliş bərpa olunandan sonra bura güclü turist axını olacaq.\nHazırda əsasən bu rayonlardan məcburi köçkün düşmüş şəxslər öz torpaqlarını ziyarət etmək istəyirlər. Ümumiyyətlə, bütün ölkə əhalisi uzun müddət işğalda qalmış regionlara maraq göstərirlər, həmin əraziləri görməyə can atırlar. Təbii ki, ərazilər minalardan təmizlənəndən sonra həm daxili, həm də xarici turist axınını müşahidə edəcəyik. Bu baxımdan həm kafe-restoranların, həm otel və hostellərin, həm də kənd turizminə aid elementlərin formalaşması Qarabağda güclü turizm bazasının inkişafına xidmət edəcək”.\nAzərbaycan Qarabağ Şuşa otel turizm Xarıbülbül\n19 İyun 12:57\nBVF hökumətdən gözləntilərini açıqladı: İslahatlar davam etdirilsin\n19 İyun 11:25\n19 İyun 17:54


"Ətrafınıza baxın, bu qədər insan sizin üçün bura toplaşıb, görürsüz camaatı?" - Müsahibə - Komanda.az\nRubrika çərçivəsində Azərbaycan milli komandasının, klublarının tarixinə yazılan oyunlarda iştirak edən futbolçular və məşqçilərlə danışırıq. Növbəti qonağımız Çempionlar Liqasında 2000-ci ildə Latviyanın “Skonto” komandasını məğlub edərək (4:1, ilk oyun 1:2), ilk Azərbaycan klubu kimi bu turnirdə təsnifat mərhələsi adlayan “Şəmkir”in sabiq baş məşqçisi Ağasəlim Mircavadovdur:\nAğasəlim bəy, “Şəmkir”in baş məşqçisi olduğunuz zaman Latviya “Skonto”sunu məğlub etdiyiniz oyunla bağlı yadınızda nələr qalıb?\nDeməli, elə də yaxşı hazırlığa imkan yox idi. Bakıda hazırlaşırdıq – Buzovnada Gənclik sanatoriyası var idi. Toplanışda idik, məşq də edirdik. Açığı, həmin vaxtda ot örtüyünün keyfiyyəti çox aşağı idi. Bunlara baxmayaraq, planımız üzrə yaxşı hazırlaşdıq. Pis tərəfi o idi ki, biz yoxlama görüşləri keçirə bilmirdik, həmin vaxt kimləsə oynamaq mümkün deyildi. Biz avrokuboklara hazırlaşırdıq deyə, tez başlamışdıq və deyərdim ki, digər klublar hazırlaşmırdı. Amma bütün bunlara baxmayaraq, uşaqlardan çox razı qalmışdım.\nİlk oyunda səfərdə 1:2 hesabıyla uduzmuşduz. Bakıda turu keçəcəyinizə inanırdız?\n“Skonto”nun baş məşqçisini yaxşı tanıyırdım, ağıllı məşqçi idi. Latviyaya getmişdik, o vaxt klubun prezidenti Şahbaz Süleymanov idi, Allah ona qəni-qəni rəhmət eləsin. Orada tanışları var idi, bizi yaxşı qarşıladılar, yüksək səviyyədə şərait yaratdılar. Qaldığımız mehmanxana parkın yanında idi. Hər səhər parka gedib, məşq edirdik. Oyun başlayanda onlarda elə bir hiss yaranmışdı ki, bizi udacaqlar, çox arxayın idilər. Düşünürdülər ki, bizə gec-tez qol vuracaqlar, qolların sayı artacaq, bizi darmadağın edəcəklər. Amma elə oldu ki, bizim uşaqlar öz oyunlarını göstərməyə başladılar. Onların heyətində gürcü yarımmüdafiəçi var idi, mən başa düşürdüm, qışqırırdı ki, “hərəkət edin, “Şəmkir” o komanda deyil ki, onları asan məğlub edək”. Düzü, çox çaş-baş qalmışdılar, oyun 1:1 hesabıyla bitməliydi, çox yaxşı oynamışdıq həmin oyunda. Sona az qalmış iki hücumçu meydana buraxdılar, uzun toplarla oynamaq istəyirdilər. Bizdə də hündürboy oyunçu demək olar yox idi. Ehtiyatda Arif Məmmədov var idi, mingəçevirli uşaq, onun uzun boyu var idi. Onu meydana buraxdım və tapşırıq verdim ki, ehtiyatlı ol. Doğrudan da, 2-3 epizodda yaxşı oynamışdı, amma 89-cu dəqiqədə getdi rəqibin üstünə və rəqib bunu keçmək istəyəndə ayağını qoydu. “Skonto”nun bu epizodunda hakim dərhal penalti təyin etdi. Düzdür, uduzmuşduq, amma tam səmimi deyirəm ki, biz o oyunu uduzmalı deyildik. Belə, son dəqiqədə buraxdığımız qolla səfərdən məğlub qayıtdıq.\nAğasəlim Mircavadov və Şahbaz Süleymanov\nArif Məmmədovun səbəb olduğu penaltidən sonra komanda uduzdu. Oyundan sonra ona nəsə dediz?\nOyundan sonra paltardəyişmə otağında gördük ki, Arif ağlayır. Komanda yoldaşları da onun yanına gedib, təskinlik verirdi. Mən də Arifin yanına gedib, onu qucaqladım və dedim ki, bu, sadəcə bir oyundur. Biz belə vaxtlarda özümüzü itirməməliyik, özümüzü itirsək, faciə ola bilərdi. Oyundan sonra da avtobusla Moskvaya gəldik.\nCavab oyununda 4:1 hesabıyla qələbə qazanaraq, tarix yazmağı bacardız. Qələbəni gətirən nə olmuşdu?\nBakıdakı oyunda hesabı erkən açdıq. Səhv etmirəmsə, 2-ci dəqiqədə Badri (Badri Kvaratsxeliya – “Şəmkir”in kemiş hücumçusu) hesabı açdı. Daha sonra “Skonto” hesabı bərabərləşdirməyə nail olmuşdu. Oyunun sonlarında Badri yenə qol vuraraq, bizi daha da ümidləndirmişdi. O vaxt bizim fiziki gücümüz də zəifləmişdi. 30 dərəcə istidə oynamaq asan deyildi, amma futbolçularımız dörddən də çox top vura bilərdilər. Biz həm səfərdə, həm də evdə yaxşı oynamışdıq. Bakıdakı oyundan sonra yadımdadır, onların baş məşqçisi Aleksandr Starkov bunları demişdi: “Biz özümüzə çox arxayın olduq, “Şəmkir” hər iki oyunda yaxşı performans sərgilədi və qələbə layiq idilər. Biz onları saymadıq, buna görə uduzduq”. O vaxt həqiqətən, komandamız çox yaxşı çıxış etdi. Tarixi oyun idi, həm də rayon komandasıyla bunu bacarmışdıq. Nə baza var idi, nə də yaxşı şərait. Amma buna baxmayaraq, istəsək, nələr bacardığımızı göstərmişdik.\nQələbədən sonra ilk oyundakı məğlubiyyətə səbəb olan Arif hansı hissləri keçirirdi?\nElə Badri ilk qolu vuranda Arifin yanına qaçıb, onu qucaqlamışdı. Oyundan sonra da paltardəyişmə otağında hamı Ariflə qucaqlaşırdı. Həmin dövrdə komandamız çox mehriban idi. Rəhmətlik Şahbaz müəllim çox gözəl insan idi. O, bizim üçün, komanda üçün həyatını verərdi, inanın mənə, ailəsi də onun kimi idi. Hər şeyə çalışırdı, istəyirdi ki, komandamız uğur qazansın, Azərbaycan adını tanıtdıraq. Həyatdır da, nə bilim. Allah ona rəhmət etsin.\nAzarkeşlərin dəstəyi necə idi?\nStadionda 25 minə yaxın adam var idi. Həmin dövrdə klublar arasında birlik var idi. Bütün komandaların azarkeşləri bizi dəstəkləməyə gəlmişdi. Belə cəhətlərimizi inkifaş etdirməliyik. Başqa klubların azarkeşləri də avrokubok matçlarında bütün təmsilçilərimizə dəstək olurdular. Onlar üçün fərqi yox idi ki, oynayan “Neftçi”dir, ya bir başqası.\nOyunla bağlı daha nə kimi xatirələriniz var?\nHesab 2:1 olanda hakim bizi paltardəyişmə otağına buraxmadı. Meydanın kənarında uşaqlara tapşırıq verirdim, onlara iki kəlmə söz dedim: “Ətrafınıza baxın, bu qədər insan sizin üçün bura toplaşıb, görürsüz camaatı? Bu qədər adam bura toplaşıbsa, siz də udmalısız, buna layiqsiz”. Həqiqətən, uşaqlar son 30 dəqiqəni çox yüksək səviyyədə oynamışdılar. Rəqibi də yormağı bacarmışdıq, qol epizodlarımız da çox idi. Yadıma gəlir, hava da əməlli isti idi. Uşaqlar paltardəyişmə otağından çıxarkən hər kəs futbolçuların yanına qaçır, onları öpüb qucaqlayırdılar. Biz tarix yazmışdıq, uşaqlar bu sevgiyə layiq idi.\nOyundan sonra mükafatlandırıldız?\nHəmin dövrdə maliyyə vəziyyəti də yaxşı deyildi. Gücləri nəyə çatdısa, onu da etdilər. Elə oyundan sonrakı gün mükafatlandırdılar.\n“Skonto” səddini aşdıqdan sonra Çexiya “Slaviya”sına məğlub olaraq, turnirlə vidalaşmışdız. Praqalıları udmaq üçün nə lazım idi?\nHə, “Slaviya”… Yenə deyirəm, Avropa klublarını udmaq üçün heç olmasa, 20-22 oyunçun olmalıdır və yaxşı hazırlıq keçməlisən. Bax, bu iki məsələ çox vacibdir. Bizdə bir az oyunçu olsaydı, bəlkə nəsə etmək olardı. Praqada 0:1 hesabıyla uduzduq. Bakıdakı oyunda da hesabı açmağa nail olmuşduq, amma gücümüz çatmamışdı. Bizim üçün ağır idi, ilk dəfə belə yüklənirdik. Amma bunlara baxmayaraq, uşaqları indi də təbrik edirəm, böyük iş bacarmışdıq.\n“Skonto” üzərindəki qələbəni məşqçi karyeranızın ən yaxşı anı kimi qiymətləndirmək olar?\nYox, belə qələbələr çox olub. SSRİ vaxtında “Neftçi”də baş məşqçi olanda 14-cü yerdə komandanı götürüb, 6-7-ci sıraya yüksəltmişdim. Hər oyunu udmağı fikirləşirdik, əsas olan, istədiyimizə nail olmaq idi. Məşqçi işi belədir, yaxşı anların da olur, pis də. Düzdür, SSRİ-nin öz qayda-qanunları var idi. “Skonto” qələbəsi Azərbaycanın tarixinə yazılan bir uğur idi. Qismət oldu da, şükür Allaha.\nTagsAğasəlim MircavadovBadri KvaratsxeliyaŞahbaz SüleymanovŞəmkir Futbol KlubuSlaviya\nAvropa Liqası: “Milan” “Mançester Yunayted”lə qarşılaşacaq\nPSJ “Dijon”a qarşı, “Marsel” “Lion”la üz-üzə – Afişa\n02/26/2021 | 16:06\n“Barselona” “Sevilya” səfərində, “Atletiko” “Vilyarreal”a qarşı – Afişa\n02/26/2021 | 15:11\n“Bavariya” “Köln”ə qarşı – Afişa\n02/26/2021 | 12:35\n“Fənərbaxça” Trabzon səfərində – Afişa\n02/26/2021 | 11:32\n02/26/2021 | 08:29\n02/26/2021 | 06:29\n02/26/2021 | 05:34


“Premier Quba”nın taleyi necə olacaq? » Football-plus.az\n11 mar 11:24aktual\nKlub prezidenti yenə ehtimalla danışdı\nBir müddət əvvəl futzal üzrə yüksək liqada mübarizə aparan “Premier Quba”nın fəaliyyətini dayandırdığı açıqlanmışdı. Komanda “Yasamal İSK” ilə qarşılaşmada iştirak etməmiş, klubun prezidenti və sahibi Elnur Qasımov isə təzyiqlər səbəbindən bu addımı atdıqlarını söyləmişdi. Lakin komanda növbəti turun “Marafon”la oyununda iştirak etmişdi. Bundan sonra klubun mövsümün qalan hissəsində də mübarizə aparacağı gözlənilirdi. Hər halda, Elnur bəy qəzetimizə açıqlamasında bunu bildirmişdi. Lakin “Premier Quba” çempionatın 18-ci turu çərçivəsində keçirilməli olan “Neftçi” ilə qarşılaşmada da iştirak etmədi.\nGörəsən, səbəb nədi? Klubun rəhbəri Elnur Qasımov niyə hər dəfə fərqli açıqlamalarla futzal ictimaiyyətinin “başının altına yastıq qoyur”? Bütün bunları nəzərə alaraq, dünən “Premier Quba”nın başqanı ilə əlaqə saxlamağı lazım bildik. Ondan komandanın həm “Neftçi” ilə qarşılaşmaya çıxmamalarının səbəbini, həm də klubun gələcək taleyinin necə olacağını soruşduq. Qasımov indiki şərtlər altında çempionata davam etməyin çətin olduğunu söylədi: “Marafon”la oyundan sonra mübarizə aparacağımızı açıqlamışdıq, amma bu istəyimiz alınmadı. Çünki bizə bildirilmişdi ki, problemlər aradan qaldırılacaq, amma dəyişən heç nə olmadı. Vəziyyət dəyişmədiyi üçün biz də “Neftçi” ilə qarşılaşmanı buraxmalı olduq. Martın 11-də ölkə kubokunda oyunumuz var. Böyük ehtimalla həmin görüşə də çıxa bilməyəcəyik və beləliklə, kubokdan da uzaqlaşacağıq. Futzal Federasiyası ilə danışıb, hələ ki oyunlarımızı gec saata salmalarını istəmişəm. Belə olan halda bəlkə də çempionatda çıxışımızı davam etdirə biləcəyik. Çünki sərəncamımızda bir maşın var ki, onunla da oyunlara gedə bilmirik. Məşq etməyə yerimiz, nəqliyyat vasitəmiz olsaydı, çempionata davam edə bilərdik. Amma böyük ehtimalla yüksək liqada mübarizəni dayandırmalı olacağıq. Onlar verdikləri sözü tutmurlar, məşq etmək üçün zal vermirlər. Biz də belə vəziyyətdə davam edə bilmirik”.\nYarımçıq qalan oyunun hakimləri dəqişdi “Premier Quba” mövsümü başa vuracaq “Premier Quba” biganəlik və təzyiq üzündən fəaliyyətini dayandırdı “Araz”: 100-ə cəmi üç qol qaldı! Xal itirməyən iki komanda qaldı


Bakıda marşrut avtobuslarında ödəniş vahid kartlarla aparılacaq » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nBu ayın sonuna kimi Nəqliyyatda İntellektual İdarəetmə Sistemi fəaliyyətə başlayacaq. Nəqliyyat Nazirliyindən verilən məlumata görə, ilkin olaraq sistemin bir hissəsi fəaliyyətə başlayacaq. Daha sonra isə mərhələli şəkildə sistem tam olaraq istifadəyə veriləcək: “Qeyd edək ki, bu sistem çərçivəsində ictimai nəqliyyatda ödənişlərin post terminallar vasitəsi ilə ödənilməsi də planlaşdırılır. Artıq bunun üçün tələb olunan qurğular ölkəyə gətirilib və yeni ildən onlar sınaqdan keçiriləcək.\nOnu da deyək ki, öncə marşrut avtobuslarında turniketlərin quraşdırılması planlaşdırıldı. Ancaq sonradan digər ölkələrin təcrübəsi öyrənildi və məlum oldu ki, turniketlər sərnişinlərin həyatı üçün təhlükə yarada bilər. Belə ki, avtobus qəzaya uğrayarsa, qapıda quraşdırılan turniketlər sərnişinlərin düşməsinə mane ola bilər. Bu səbəbdən də, qərara alındı ki, ictimai nəqliyyatda ödəniş etmək üçün xüsusi vahid nəqliyyat kartları tətbiq edilsin.\n2012-ci ilin ikinci yarısından başlayaraq paytaxtda vahid gediş kartlarından istifadəyə başlanılacaq.\nElektron keçid kartları ilkin olaraq bir neçə marşrut avtobuslarında sınaqdan keçiriləcək.\nOnu da deyək ki, marşrutlardan istifadə edən 7 yaşdan yuxarı bütün sərnişinlər gediş haqqı ödəməlidirlər.\n7 dekabr 2011 20:30\n7 dekabr 2011 01:04\n6 dekabr 2011 22:48\nAyda ildə 1-2dəfə avtobusa minirəm , axırı xeyir olsun .Görək intellektual idarəetmədən intellektual səviyyədə istifadə edə biləcəklərmi\n6 dekabr 2011 19:48\nmence daha rahat olar metrodaki kimi\neeeee men hec istemezdim ele olsun.....xebere gore twk.......\nHara düzəlsə də Hövsan qəsəbəsi düzəlməyəcək\n6 dekabr 2011 16:37\n6 dekabr 2011 16:10


Hormonları normada saxlamaq üçün üç içki resepti. » İmmunitet.az xəsətəliklərlə mübarizə aparan tibbi portal\nBaxış sayı: 2 816\nSarıkök və süd qarışımından hazırlanan içki ayurvedin(sağlam yaşam elmi) ən məşhur içkilərindəndir. Bu içkini “ qızıl süd” adlandırırlar. Sarıkök qarışdırılmış süd bütün hormanları balanslaşdırır, immun sistemi möhkəmləndirir, həzmi sürətləndirir və soyuqdəyməni müalicə edir.\nMoruq yarpaqlarından dəmlənmiş çay qadının ginekoloji sistemini requlə etmək qabiliyyətinə malikdir. Bu çay uşaqlığı möhkəmləndirir, aybaşı siklini və doğumu normallaşdırır, klimaks dövrünün rahat keçməsinə səbəb olur. Moruq yarpaqlarından dəmlənən çay qadın bədənini gümrahlaşdırır və kofeni əvəz edir. Bu çaydan gündə 3 fincan içmək qadınlarda hormonal fonun normallaşmasına səbəb olur.\nhormonlar moruq yarpaqları immun sistemi\n"Hormonları normada saxlamaq üçün üç içki resepti." haqqında müzakirə


İradə Gülməmmədova şahmat üzrə üçqat Avropa çempionu ilə görüşdü- FOTO » Absheronxeber.az | İnformasiya agentliyi\n10-11-2018, 19:56 Oxunub: 506\nRayonun hüquq-mühafizə orqanları rəhbərlərinin də iştirak etdiyi görüşdə balaça şahmatçını təbrik edən Abşeron rayon İcra Hakimiyyətinin başçısı İradə Gülməmmədova, Ümid Aslanovun belə mötəbər yarışda qələbə qazanmasının ölkə idmanı adına əhəmiyyətini vurğulayıb. Rayon rəhbəri gələcək yarışlar üçün Ümid Aslanova öz tövsiyyələrini verib. Xanım başçı həmçinin Ümidin xarici dili öyrənməsi üçün fərdi qaydada ödənişsiz ingilis dili kursuna yazılmasını öz üzərinə götürüb.\nBundan önçədə Amerika, Gürcüstan, Yunanıstan və Bolqarıstanda keçirilən beynəlxalq turnirlərdə fəxri kürsünün ən yüksək pilləsinə qalxdığını vurğulayan Ümid Aslanov bildirib ki, Qazaxıstanın Aktau şəhərində keçirilən beynəlxalq şahmat turnirində yarışın qalibləri sırasında oda yer alıb. O, Vətənə qızıl və gümüş medalla qayıdıb.\nÜmidin 5 yaşından etibarən Azərbaycanda və beynəlxalq yarışlarda keçirilən turnirlərdə, çempionatlarda dəfələrlə birinci yer tutduğunu vurğulayan çempionun atası Fuad Aslanov qeyd edib ki, blits turnirində 11 oyuna çıxan 12 yaşlı Ümid bu qarşılaşmaların hamısında da qələbə qazanıb. Yarışın rapid turnirində isə yeddi oyuna çıxan Ümid bu qarşılaşmaların 7-də qələbə qazanıb. Bir oyunu heç-heçə başa vurub, birində isə məğlub olub.\nRayonda idmançılara, o cümlədən şahmatçılara göstərilən diqqət və qayğıya görə İradə Gülməmmədovaya minnətdarlığını bildirən Fuad Aslanov son illərdə respublikamızın hər yerində olduğu kimi, Abşeron rayonunda da idmanın bu növünün inkişaf etdiyini vurğulayıb.\nGörüşün sonunda İ.Gülməmmədova tərəfindən Ümid Aslanova qiymətli hədiyyə və pul mükafatı təqdim edilib.


Xocalı ekspozisiyaları müsəlman muzeylərində\_\nİstanbulda İslam Elm, Təhsil və Mədəniyyət Təşkilatının (İSESCO) və Dialoq və əməkdaşlıq naminə İslam Konfransı Gənclər Forumunun (İCYF-DC) birgə təşkil etdiyi “XX əsrdə müsəlman icmalarına qarşı törədilmiş qırğınların xatirə günü” adlı İKT ekspertlərinin hökumətlərarası görüşü təşkil olunub. Xəbəri Mədəniyyət və Turizm Nazirliyinin mətbuat xidməti yayıb.\nİKT ekspertlərin hökumətlərarası görüşündə “Müsəlman xalqlarının və icmalarının humanitar faciələrinin xatirə günü”nə dair kommünike, xatirə günlərinin qeyd olunması haqda birgə fəaliyyət planı, “XX əsrdə müsəlmanların üzləşdiyi humanitar faciələrə dair məruzə” kimi mühüm sənədlər qəbul olunub.\nMüsəlmanlara qarşı törədilmiş qırğınların xatirə gününün müəyyən edilməsi, bu istiqamətdə geniş tədqiqatların aparılması, təcavüz və kütləvi qırğınları açıqlayan qeyri-formal milli tədris proqramlarının hazırlanması, qaçqın və zərər çəkmişlərə humanitar yardımların göstərilməsi, İKT-ya üzv ölkələrin milli muzeylərində daimi ekspozisiyaların quraşdırılması, xatirə gününə həsr edilmiş rəsm, poeziya, esse və sair yaradıcı məhsulların sərgilənməsi, xüsusi veb-saytın yaradılması kimi tədbirlərin keçirilməsi qərara alınıb.\nEyni zamanda tədbirdə İslam Konfransı Təşkilatı Gənclər Forumunun Mədəniyyətlərarası və sivilizasiyalararası dialoq üzrə baş koordinatoru Leyla Əliyevanın təşəbbüsü ilə irəli sürülən “Xocalıya Ədalət - Qarabağa Azadlıq” kampaniyasına 2009-cu ilin fevral ayında İKT üzv ölkələrinin start verilməsi təsdiq edilib.\nİclasın məruzəçisi seçilmiş Azərbaycan Mədəniyyət və Turizm Nazirliyinin Beynəlxalq təşkilatlarla əməkdaşlıq və proqramlar sektorunun müdiri Yaşar Hüseynli geniş məlumatla çıxış edib.\nXX əsrdə Azərbaycan xalqına qarşı erməni təcavüzkarları tərəfindən törədilmiş cinayətlər haqqında geniş təqdimat nümayiş etdirilib, beynəlxalq təşkilatlar və İslam Konfransı üzv ölkələrinin nümayəndələrinə 31 mart 1918-ci il - Azərbaycanlıların soyqırımı, 20 yanvar 1990-cı il milli matəm günü, 26 fevral 1992-ci il Xocalı soyqırımı haqqında əyani məlumat verilib.\nDaha sonra Xocalı soyqırımı erməni qəsbkarları tərəfindən icra edilmiş cinayətlərin rəmzi kimi XX əsrdə müsəlman icmalarına qarşı törədilmiş qırğınların siyahısına daxil edilib.


Meksikada “Xocalı” meydanı açıldı\n23 Avqust 2012 10:59\nMeksikanın Tlakskoake meydanına "Xocalı"adı verilib. Bunu jurnalistlərə Xarici İşlər Nazirliyinin mətbuat katibi Elman Abdullayev bildirib. Abdullayev bildirib ki, Xocalı meydanında təmir-bərpa işləri başa çatıb və orada faciə qurbanlarının xatirəsinə abidə ucaldılıb.\nO bildirib ki, Meksika-Azərbaycan dostluq parkında ümummilli lider Heydər Əliyevin abidəsi qoyulub. Abdullayevin sözlərinə görə, abidənin açılış mərasimində Azərbaycan baş nazirinin müavini Əli Həsənovun rəhbərlik etdiyi nümayəndə heyəti iştirak edib.\nTədbirlərdə Meksika rəsmləri, Meksika Deputatlar Palatasının beynəlxalq komitəsinin sədri For Firio Munios iştirak edib. Eyni zamanda tədbirdə 1982-ci ildə Heydər Əliyev Meksikada olarkən görüş keçirdiyi rəsmi dövlət xadimləri qatılıblar. "Mexiko şəhərinin meri çıxışında Azərbaycan üçün ayrılmış yerin ümummilli liderə və Azərbaycan xalqına layiq olduğunu deyib", Abdullayev deyib.


18 Sentyabr 2016 00:09 (UTC+04:00)\nQoç - ətrafdakılarla harmonik münasibətləri qorumaq çətindir. Sevdiyiniz adamla ciddi inciklik mümkündür. Romantik görüşlər üçün əlverişli gün deyil.\nBuğa - çətin və dolaşıq işlərə girişməyə dəyməz. Ən yaxşısı, sadə və aydın işlərlə kifayətlənməkdir. Gücünüzdən yeni sahədə istifadə etmək, riskə getmək üçün münasib gün deyil. Qadınların məsləhətinə qulaq asın. Bu, düzəldilməsi mümkün olmayan səhvlərdən yayınmağa kömək edəcək.\nƏkizlər - istənilən xırda şeyi ürəyinizə salır, boş şeylərə görə həyəcanlanırsınız. Fırıldaq qurbanı olmaq və ya bədxahlarınızın intriqası üzündən zərər çəkmək təhlükəsi var. Odla ehtiyatlı olun.\nXərçəng - təəssüf ki, bu gün mənfi tendensiyaların təsiri güclü olacaq. Siz yeni təəssüratlar və müsbət emosiyalar təşnəsindəsiniz. Yaxınlarınız sizə gözlədiyiniz diqqəti göstərməyəcəklər. Buna çox əsəbiləşəcəksiniz.\nŞir - Bürcün nümayəndələri tez-tez mübarizəyə girişsələr də, ondan qalib kimi çıxıb-çıxmayacaqlarını bilmirlər. Yaxınlarınızla ünsiyyətdə yumşaq olmağa çalışın, öz iradənizi sevdiklərinizə sırımağa cəhd etməyin. Müstəqillik hüququ tələb edən uşaqlarla münasibətlərdə gərginlik mümkündür. Xərcləri azaltmaq tövsiyə olunur.\nQız - asan gün deyil. Özünüzü sərt, demək olar ki, aqressiv aparırsınız. Sizinlə iş görmək çətindir. Bir çox Qızlar düşünülməmiş hərəkətlərə yol verəcək və yəqin ki, sonra buna görə peşiman olacaqlar.\nTərəzi - Bazarlıq etmək, əyləncəyə iri pullar xərcləməyə tələsməyin. İndi bunun üçün münasib vaxt deyil. Qərar qəbul edərkən ənənə və stereotiplərə yox, şəraitlə bağlı öz təsəvvürlərinizə əsaslanın.\nƏqrəb - ev qayğıları günüdür. O qədər də məhsuldar deyil, bununla belə, xoşdur. Xırda işlərlə məşğul olacaq, onları sona çatdırmaqdan zövq alacaqsınız. Qadınlarla, xüsusilə, yaşlı qohumlarınızla ünsiyyət üçün əlverişli gündür. Pul gələ bilər.\nOxatan - təəssüf ki, gün təhlükələrdən də xali deyil. Bunlardan ən əsası odur ki, başqalarının təsiri altına həmişəkindən daha çox düşə bilərsiniz.\nOğlaq - yaradıcılıq potensialı və özünüzə inam yüksəkdir. Sizin üçün qeyri-mümkün heç nə yoxdur. Cəsur planlar qurmaqdan qorxmayın, başqalarının bacarmadığı işlərə cəsarətlə girişin. Vacib məsələlərin müzakirəsi üçün münasib gündür.\nDolça - Problem ondan ibarətdir ki, yaxşı məsləhətlərə qulaq asmaq istəmirsiniz. Uzaq səfərlərə getmək, xarici valyuta almaq məsləhət deyil. Günün ikinci yarısında ciddi naxoşluq gözlənilir.\nBalıqlar - mənfi tendensiyaların təsiri həyatın bütün sahələrində hiss olunacaq. Fikrinizi diqqət tələb edən işlərdə cəmləşdirmək çətindir. Bu üzdən nəsə vacib bir şeyi diqqətdən yayındıra, səhvlərə yoll verə bilərsiniz. Balıqlar ən yaxın adamlarının ehtiyaclarına biganə qalmağa meyllidirlər və bu səbəbdən münaqişəli vəziyyətlər yarana bilər.


Bakı-2015: Almanlar iddialıdır\nUSD 1,7000 0,00% EUR 1,9202 -0,07%\nGBP 2,2177 -0,11% RUB 0,0266 +0,38%\nƏbülfəs Qarayev Elşən Hacıyevə YÜKSƏK VƏZİFƏ VERDİ\nBakıda iki marşrutun xətti dəyişdirildi\nHesablama Palatasının üzvlərinin maaşı ikiqat artırıldı\nPrezidentdən əhaliyə SEVİNDİRİCİ XƏBƏR: Maaşlar və pensiyalar artırılacaq\nYeni xəbər saytı fəaliyyətə başladı\nVaşinqton DƏHŞƏTLİ MÜHARİBƏYƏ HAZIRLAŞIR: 2018-ci ilin oktyabrında... – ŞOK İDDİA\nAvroliqada yarımfinalçılar müəyyənləşdi - NƏTİCƏLƏR\nBürclər - 19 aprel\n28 Aprel 2015 11:27\nAlmaniyalı idmançılar Markus Bökerman və Larz Flüggen ən yaxşı oyunçular arasında 13-cü yer verilməyinə baxmayaraq, çimərlik voleybolu turunun birinci dayanacağı olan Beynəlxalq Voleybol Federasiyanın (FİVB) Fuçjou şəhərində keçirilmiş 2015 Voleybol Turnirinin açılış qarşılaşmasında qələbə qazanıblar.\nPublika.az xəbər verir ki, Bökerman və Flüggen Çində keçirilmiş final oyununda 2-0 (21-19, 21-19) hesabı ilə niderlandiyalı keçmiş dünya çempionları Aleksandr Brouer və Robert Miuseni məğlub edib.\nBürünc medal uğrunda itirdiklərini qaytarmaq üçün fransız cütlüyü Yossef Krou və Eduard Roulandson amerikalı Todd Rocerz və Stafford Slik üzərində qələbə əldə edib.\nRocerz ilə Slik ikinci mərhələdə ən yaxşı oyunçular sırasında olan Reynder Nummerdor ilə Kristian Varenhorsta qalib gəlib, çünki Nummerdorun baldırında problem olduğuna görə, danimarkalı cütlük oyundan çıxmaq məcburiyyətində qalıb.\n"Bu, Axilles vətəri, baldırla bağlı problemdir. Biz risk etmək istəmirik", - deyə danimarkalı baş məşqçi bildirdi və belə əlavə etdi: "Sağalmaq üçün nə qədər vaxt lazım olduğunu bilmirik. Biz Hollandiyaya qayıdıb, bunun nə dərəcədə ciddi olmasını müəyyənləşdirəcəyik. Əlbəttə, bu çox acınacaqlıdır. Birinci turnirdir, biz yaxşı nəticə əldə etmək istəyirik."\nQadınlar arasında çempion tituluna alman Çantal Laboureur ilə Culia Syud üzərində 2-0 (21-17, 23-21) hesabı ilə qələbə qazanan kanadalı Cəmi Linn Broder və Kristina Valcas sahib olub.\nƏn yaxşı komandalar arasında 13-cü yerdə olan kanadalılar ən yaxşı komandalar arasında 2-ci yerdə və hal-hazırda çempion olan amerikalı Kerri Uolş ilə April Rossu yarımfinallarda üstələdilər. Ən yaxşı komandalar arasında üçüncü yerdə olan Labourer ilə Syud yarım-finallarda birinci yerdə olan Vanq Fan ilə Yu Yuanu məğlub etdilər.\nÜçüncü ardıcıl il üçün FİVB mövsümü Fuçjouda açıldı. Bu turnir Rio 2016 Olimpiya Oyunları üçün də Olimpiya kvalifikasiya mərhələsinə də start verdi.\nAvropa cütlüklərinin bir çoxu Bakı 2015 Avropa Oyunlarında yarışlarda iştirak edəcəklər.\nİkinci mərhələdə uduzan finlandiyalı qadın cütlüyü Riikka Lehtonen ilə Taru Lahtinin Bakı 2015-də iştirak etmək üçün namizədliyi artıq öz Milli Olimpiya Komitəsi tərəfindən verilib.\nFuçjouda keçirilmiş açılış oyunlarında azərbaycanlı qadınlardan ibarət iki komanda mübarizə aparırdı. Lakin nə Liliia Kərimova ilə Rakel Qonkalvz, nə də ki, Vivian Dabiel Da Konkeykao Kunha ilə Zinaida Lyubimova müvafiq olaraq A və C liqalarındakı oyunda qələbə qazana bilmədilər.\nRusiya bütün Ukraynanı işğal edəcək? - Kravçukdan PROQNOZ\nRusiyalılar Stalinin dövrünə qayıtmaq istəyirlər? - SORĞU\nPrezident seçilsəm, müharibə əmri... - Zelenski\nŞimali Koreyanın raket sınaqlarına Pentaqondan ŞƏRH\nHərbi prokurorluq Xaftarın həbsinə order verdi\n"Bölgələrdən bölgələrə” yaradıcılıq festivalı Tərtərdə - FOTO\nTANAP bu tarixdə hazır vəziyyətə gətiriləcək\nQurbanov: Mütləq çətin olacaq\nTrampdan SENSASİON İDDİA: Prezidentliyimin sonu gəldi\n18 Aprel 22:24\nAzərbaycanda bu mallar ucuzlaşdı\n18 Aprel 22:52\nQadınlar zeytun, kişilər isə əncir yeməlidir, çünki... - MARAQLI SƏBƏBLƏR/VİDEO\n18 Aprel 21:00\nBakıda sərxoş kişi 11-ci mərtəbədən yıxılaraq öldü - FOTO/VİDEO\n18 Aprel 23:45\nDGK-dən gömrük işçiləri ilə bağlı yayılan videotəsvirlərə MÜNASİBƏT\n18 Aprel 22:07\nBakıda 55 yaşlı kişi intihar etdi\n18 Aprel 21:30\n"Qəbələ"yə yeni prezident təyin olundu\n18 Aprel 21:14\nDollar PİK HƏDDƏ QALXDI - Mərkəzi Bankdan açıqlama\n18 Aprel 16:05\n18 Aprel 10:46\nErmənistanın Qarabağla bağlı ŞOK TƏLƏBİ ÜZƏ ÇIXDI - Markov gizli məqamları açdı\n18 Aprel 13:43\nOğlu xərçəngdən ölən Zöhrə Abdullayevnın bu görüntüsü HƏR KƏSİ ŞOKA SALACAQ - FOTO\n18 Aprel 11:36\nPeyğəmbər "olub" küçələri gəzən, yüzlərlə qadınla eşq yaşayan, anası pornoulduz olan YƏHUDİ OĞLU\n18 Aprel 10:03\n18 Aprel 17:24\n“Əlvida, yoldaşlar, mən yanıram” - Qaqarinin bu sözləri nə demək idi? (FOTO/VİDEO)\n12 Aprel 09:00\n12 Aprel 13:33\nAzərbaycanda 3 nəfərin öldüyü DƏHŞƏTLİ HADİSƏNİN GÖRÜNTÜLƏRİ – FOTO/VİDEO (16+)\n14 Aprel 18:57\nPutinin Əliyevə təklifi İrəvanı ŞOKA SALDI - Azərbaycan Ordusu kazarmaları tərk edir\n13 Aprel 15:52\n15 Aprel 12:50


Qarabağda qondarma forum - İcma bəyanat yaydı - Ekspress.az\n“Ədalət hissindən uzaq, özünün destruktiv mövqeyi ilə Ermənistan-Azərbaycan Dağlıq Qarabağ münaqişənin tənzimlənməsinə əngəl olan rəsmi İrəvanın “ədalət və sülh naminə əməkdaşlıq”dan danışmağa nə dərəcədə haqqı çatır? Ermənistan “sülh naminə əməkdaşlıq” məsələlərinə hansı töhfələr verib? Yaxşı olardı ki, Ermənistan ədalətdən yox, özünün ədalətsizliyindən, “sülh naminə əməkdaşlıq”dan deyil, bu əməkdaşlığa vurduğu zərbələri müzakirələrə çıxarardı. Onda dünya Ermənistanın səmimiliyinə daha çox inanacaqdı. Mən Dağlıq Qarabağ bölgəsinin azərbaycanlı icmasının rəhbəri olaraq bəyan edirəm ki, işğal altında olan ərazilərimizdə belə bir qondarma forumun keçirilməsi Ermənistanın və xunta rejiminin özünün işğalçılıq əməllərini legitimləşdirmək məqsədi güdür. Həmçinin “artsax əhalisinin öz müqəddaratını təyinetmə hüququ” gülünc doğurur. Bu forum Dağlıq Qarabağın əzəli sakinləri olan azərbaycanlıları qətlə yetirərək, etnik təmizləmə aparan Ermənistanın “öz müqəddəratını təyin etmək prinsipi” adı altında növbəti oyunudur. Forum, ədalət və sülh naminə əməkdaşlığa deyil, işğala və etnik təmizləməyə bəraət qazandırılmasına xidmət edir”, - deyə bəyanatda qeyd olunub. (axar)


NOVRUZ SATIŞ-YARMARKALARI KEÇİRİLİR | CBC.AZ\nNOVRUZ SATIŞ-YARMARKALARI KEÇİRİLİR\nMar 09 2019 18:12\nUcuz və keyfiyyətli ərzaq almaq istəyən hər kəs həftəsonu yolunu Novruz bayramı münasibətilə açılan kənd təsərrüfatı məhsullarının satış-yarmarkalarından sala bilər. Ölkə prezidentinin tapşırığı ilə fəaliyyətə başlayan yarmarkalar paytaxtda 14 yerdə təşkil olunur. Respublikanın müxtəlif rayonlarından 100-ə yaxın çeşiddə məhsul satışa çıxarılır. Fermerlər, ailə təsərrüfatları əhaliyə məhsullarını bazar qiymətlərindən xeyli ucuz təklif edirlər.\nYarmarkada hər çeşiddə və hər qiymətdə ət, balıq, meyvə-tərəvəz, çərəz, süd, çay və digər məhsullara rast gəlir. Bayram bazarlığı edən alıcılar həm buradakı qiymətlərdən, həm də məhsulun keyfiyyətindən razılıq edirlər.\nBakı Şəhər İcra Hakimiyyəti və Kənd Təsərrüfatı Nazirliyinin birgə təşkil etdikləri Novruz yarmarkaları martın 16-a kimi yalnız şənbə və bazar günləri, martın 16-dan 21-dək isə hər gün keçiriləcək. Nazirlikdən verilən məlumata görə, məqsəd Novruz bayramı ərəfəsində məhsul bolluğu yaratmaq, süni qiymət artımının qarşısını almaqdır. Qiymətlərin ucuz olmasına səbəb fermerlərin öz məhsullarını vasitəçilər olmadan birbaşa satışa çıxarmasıdır.